Hebatnya Wanita Ini Deko Rumah Sendiri Tanpa Mengupah Designer. Hasilnya Memang WOW!

Melangkah masuk ke kediaman yang telah dihuni hampir empat tahun ini, eksperimentasi pelbagai jenis konsep cuba diterapkan pada setiap aspek dekorasinya. Tiada spesifikasi konsep tertentu kerana pemilik lebih selesa menghias kediaman dengan gaya eklektik dan lebih gemar menghias kediamannya mengikut cita rasa sendiri berdasarkan apa yang beliau gemari. Jom kita lihat hasil dekorasi Puan Suzana Ahmad. Segala-galanya dilakukan sendiri tanpa mengupah interior designer.

Konsep kediaman ini lebih bergaya eklektik. Saya tidak ada dan tidak terlalu mengikut konsep tertentu. Jika dilihat, dekorasi kediaman ini lebih kepada mix contemporary, ia memiliki sentuhan daripada kebanyakan negara Asia seperti Indonesia, India, Kemboja, serta sedikit esen oriental. Saya juga suka menerapkan gandingan konsep East and West, luxe and affordable, wood and steel pada setiap aspek dekorasi kediaman ini”.

Dari segi pemilihan perabot pula, meskipun ia tampak unik dan berbeza, namun hakikatnya kebanyakannya hanya dibeli di Malaysia seperti di Bauhaus, Urban Culture, Art Inspired, SSF dan sebagainya. Apa yang penting adalah ketika membeli sesuatu perabot mahupun barang-barang, perlu bijak memilih dan perlu tahu susun atur yang sesuai dan tepat,” jelas Suzana panjang lebar.

Ketika penulis bertanyakan mengenai gaya dan cara beliau dalam menghias dekorasi kediaman kerana beliau nyata mempunyai sentuhan tersendiri, serta bijak bermain dengan susun atur dan pemilihan perabot bagi menghiasi sudut kediaman, pemilik menambah;

Setiap orang mempunyai gaya tersendiri dalam menghias rumah. Bagi saya, saya suka membeli sesuatu mengikut cita rasa dan apa yang saya gemari kemudian baru disesuaikan dengan susun atur dan suai padan mengikut keseluruhan konsep. Berbanding menentukan konsep dari awal. Sebagai contoh, saya membeli meja kopi pada ruang tamu ini terlebih dahulu, kemudian barulah dipadankan dengan sofa, kerusi kayu dan elemen-elemen lain bagi melengkapkan ruang ini,” jelas Suzana yang memiliki bakat semula jadi dalam menghias dan turut menjadi pengatur hiasan dalaman secara separuh masa.

TRANSFORMASI RUANG PATIO
Selain itu, keistimewaan kediaman ini apabila ruang santai yang menempatkan bench dan lantai parquet menjadi ruang kegemaran seisi keluarga mahupun tetamu yang datang berkunjung. Ruang ini pada asalnya merupakan ruang patio namun pengubahsuaian dilakukan bagi memberi lebih keluasan pada ruang tamu utama serta memaksimumkan pencahayaan dengan penambahan tingkap kaca yang besar dan luas. Bukan itu sahaja, kolam air sengaja dibina sebagai water feature bagi menghasilkan elemen bunyi jatuhan air untuk wadah halwa telinga manakala kehadiran dedaunan hijau pula cukup menyejukkan pandangan tatkala berada di ruang ini, sekali gus mencetuskan suasana bagaikan berada di resort peranginan. Transformasi ruang ini nyata berbaloi apabila ia berjaya menambah keluasan dan mencipta suasana yang diimpikan.

DOMINASI LUKISAN, BINGKAI GAMBAR DAN ARCA
Ketika memerhatikan jenis hiasan yang ada pada kediaman ini, pemilik nyata berjiwa seni, menghargai karya seni yang penuh nilai artistik. Justifikasi ringkas, apabila hasil kerja seni seperti bingkai lukisan, bingkai gambar dan hiasan arca jelas mendominasi dekorasi pada kediaman ini. Kebanyakannya dipamerkan pada dinding serta sudut-sudut tertentu seperti laluan tangga, ruang menonton televisyen, ruang tamu, dapur mahupun hiasan arca sebagai feature wall di bilik tidur utama.

Kini, setelah hampir empat tahun kediaman ini dihuni, pemilik ternyata puas dengan dekorasi yang diserlahkan dengan cita rasa sendiri. Apa yang pasti pemilik sememangnya memiliki sentuhan unik dan tersendiri dalam mengekspresikan kreativiti serta menentukan dekorasi kediaman untuk keselesaan keluarga.

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semula jadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

Apartment yang didiaminya berkeluasan 960 kaki persegi berkapasiti sebuah ruang tamu, tiga bilik tidur, 3 bilik air, sebuah dapur basah dan kering serta balkoni dan memilih konsep skandinavia sebagai tema utama dekorasi.

Ibu kepada tiga orang cahaya mata ini sememangnya begitu gemar mengemas dan sentiasa mahu kediamannya kelihatan indah dan selesa untuk diduduki mereka sekeluarga. Menurut Fatin, suaminya Syed Azmil Syed Zainul Abidin, merupakan insan yang memberi semangat dalam meneruskan minatnya dalam mendekorasi kediaman. Pasti ramai yang menyangka Fatin mempunyai masa lebih kerana dia tidak bekerja, namun itu adalah silap kerana Fatin merupakan seorang peniaga online yang berjaya.

“Saya memang minat mengemas rumah. Sejak zaman remaja saya jenis yang suka kekemasan pada kediaman Malah ibu juga cukup seronok bila melihat saya menghias kediaman. Apatah lagi apabila sudah berkahwin dan punya kediaman sendiri. Perasaan saya bertambah teruja untuk menjadikan rumah saya syurga buat saya sekeluarga.

“Anak saya Qaira, 6 tahun dan Qayla, 3 tahun sememangnya sejak dari kecil biasa dengan keadaan rumah yang teratur dan bersih. Jadi bila mereka sepahkan mainan secara automatik mereka akan kemaskan kembali. Sifat mereka ini mungkin kerana sudah terbiasa melihat bagaimana saya menguruskan rumah.

“Walaupun sibuk dengan perniagaan online namun hobi saya dalam menata rias rumah tidak pernah luput,” terang Fatin yang sering merujuk majalah Impiana dan mengambil idea dekorasi rumah dari sudut minatnya yang tersendiri.

Ringkas & Moden

Bercerita tentang konsep Scandinavian yang diterapkan di kediamannya, Fatin menjelaskan dia sukakan kepada konsep ini yang tampak ringkas namun moden.

“Saya minat dengan konsep ini kerana ringkas dan ada sedikit unsur-unsur kayu. Apabila ada unsur kayu tampak rumah lebih berseri. Selain itu saya juga suka warnakan kediaman dengan pelbagai warna cat. Setahun dua atau tiga kali saya akan tukar cat dinding. Cuma kali ini saya terapkan rona putih, hitam dan kuning agar rumah saya tampak lebih cerah dan ceria.

“Ruang makan juga saya selitkan dengan unsur ini. Walaupun tampak ringkas dengan meja makan berunsur kayu dan kerusi makan berkaki kayu dengan perhiasan pasu bunga yang minimalis. Secara keseluruhan tampak lebih menarik apabila saya gandingkan dengan cermin. Agar cermin ini lebih menyerlah, saya gunakan pita pelekat murah untuk membuat bingkai.

Apabila memfokuskan setiap ruang di kediamannya, untuk ruang makan, dia memilih meja makan berkonsepkan Scandinavia, walaupun ringkas namun nampak menarik.Pada masa yang sama, ruang tamunya cukup selesa, walaupun hanya menempatkan satu sofa panjang namun tetap menarik malah mereka sekeluarga sangat seronok menonton TV di sudut ini. Akhir sekali, bilik tidurnya ditekap dengan rona ungu agar tampak ceria ditambah dengan bingkai gambar anak-anak pemilik menambahkan keunikan ruangan ini.

Dia mengakhiri perbicaraan dengan berkongsi beberapa tip dekorasi untuk kemudahan pembaca IMPIANA di luar sana.

-Pilihan perabot biarlah bersesuaian dengan saiz kediaman dan ia perlu disusun mengikut peranan ruang.

-Pentingkan keselesaan, jangan terlalu ikutkan trend sehingga lari dari tema asal.

-Tidak perlu berbelanja dengan banyak, anda boleh hasilkan apa jua produk hiasan dengan teknik diy.

Wujudnya kabinet dapur “build-in” memang menjadikan dapur anda kelihatan lebih kemas dan tersusun. Bukan itu sahaja, ia memberi ruang pengstoran optimum terutamanya bagi dapur yang bersaiz mikro. Kalau sebelum ni, beberapa perkongsian DIY dapur dari IMPIANA pernah jadi viral, kali ni kit atengok pula DIY Kabinet dapur hanya dnegan bermodalkan RM 500 sahaja.

Untuk lebih mudah dan mempercepatkan kerja, pemilik telah mendapatkan perkhidmatan memotong MDF dari kedai. Tapi sebelum itu, ukuran yang diperlukan harus lah tepat.

Apakah sebenarnya yang cuba dinyatakan di sini? Bagaimana pereka boleh membabitkan unta dalam misi rekaan produk mereka? Bagi yang agak asing dengan terma ni pasti tertanya-tanya. Sebetulnya ia merupakan salah satu rekaan sofa yang popular di pasaran. Camel Back sofa. Ia bukan sahaja cantik malah cukup elegan dengan lengkungan dan bonjolan umpama titik puncak pada set perabot ruang tamu kita.

Camel Back sofa didatangkan dalam pelbagai bentuk. Dari English Country ke kolonial Amerika, ke moden klasik dan klasik tulen. Ia bukan sahaja cantik malah menjadikan ruang tamu kita nampak lembut dan tidak kekal kejung sebagaimana banyak sofa lain yang dempak. Cuma selalunya ia sesuai dengan konsep kedesaan atau kolonial yang mana inspirasi dunia di timur tengah semasa itu sedang popular.

Cantik dibiarkan polos dan hanya bentuknya sahaja menarik pandangan mata kita. Pun begitu, ramai juga pemilik kediaman gemarkan sofa ini berbunga kecil bagi menambah nilai femininnya. Biar pun anda menggemari bentuk seumpama ini, cukup hanya sebuah di dalam sebuah ruang. Mungkin anda boleh mengulangi bentuk seumpama ini di kepala katil kamar beradu anda sebagai satu identiti tata hias kediaman anda. Simpla-simple je di IMPIANA.


D.I.Y “Sliding Door” Modal Tak Sampai RM 300, Boleh Beli Set Track Online Je

Penggunaan pintu gelongsoran atau “sliding door” adalah salah satu teknik untuk menjimatkan ruang jika di banding rekaan tradisional. Terdapat pelbagai rekaan pintu gelongsoran antaranya jenis barn door yang di minati ramai.

Tak nampak langkah pemasangan dari awal sebab Hdah siap pasang. harap boleh beri sedikit gambaran pada mereka yg ingin mencuba. Track nya boleh beli di shopee. tak susah pun saya pasang dengan bantuan wife tolong pegang pintu dengan kos yang minimum tak sampai RM300 rumah flat ruang dapur agak limited.

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Ada kalanya tumbuhan juga boleh menunjukkan tanda-tanda hidrasi. Tetapi anda boleh mengelakkan keadaan tersebut dari berlaku. Jika tanda-tanda tersebut berlaku kepada tumbuhan berpasu, rawatan intensif perlu dilakukan segera seperti meletakkan tumbuhan berpasu di bawah teduhan untuk beberapa hari sehingga ia kembali segar. Ada kalanya tanah yang telah mengalami hidrasi sepenuhnya akan mula mengeras, oleh itu mengembur perlu dilakukan untuk memastikan air yang disiram dapat diserap segera oleh tanah dan akar.

Tanda-tanda tanaman berpasu terlebih siram
Penyiraman terlalu kerap dan berlebihan boleh menyebabkan tanaman hiasan bermasalah. Ini akan menyebabkan tanah sentiasa basah.
– Tanah yang lembab akan menjadikannya sebagai tempat yang sesuai untuk pembiakan kulat dan bakteria yang boleh mengancam tanaman.
– Akar lemas hingga menyebabkan batang pokok mudah lembik. Dalam keadaan ini, serangga perosak akan menyerang tanaman tersebut.
– Daun dan pucuk mula gugur serentak.
– Batang pokok mula lembik akibat daripada adar air yang diserap oleh akar terlalu banyak.
– Kudup bunga mula dipenuhi kulat putih terutamanya pada tangkainya.
– Bunga melecur merupakan salah satu petanda yang kerap berlaku untuk tumbuhan ang mempunyai kadar resapan air berlebihan.

Langkah-langkah selamatkan tanaman terlebih siram

1. Letakkan tanaman berpasu ke kawasan yang menerima sinaran matahari secara langsung sekurang-kurangnya lapan jam sehari.
2. Melakukan penanaman semula boleh membantu untuk menyelamatkan tanaman.
3. Gantikan keseluruhan medium yang terdapat di dalam pasu dengan medium yang baru dan kering. Tidak perlu melakukan sebarang penyiraman selepas penanaman semula dilakukan sehingga tanda lebihan air yang terdapat pada pokok hilang.

Ramai yang suka tanam petunia. Tanaman ini antara yang wajib terutamanya bagi anda yang buat taman berkonsepkan English. Bunganya yang pelbagai warna menjadikan laman anda bertambah ceria.

Bagaimanapun ramai yang beranggapan tanaman ini hanya boleh hidup satu kali pusingan saja atau annual plant. Apabila bunganya sudah habis. ia harus diganti dengan yang baru.

Sebenarnya ada rahsia atau tip untuk pastikan petunia hidup dan tahan lebih lama. Tip nya tidak lah susah menurut perkongsian seorang wanita di facebook nya yang diberi nama Sal Din. Nak tahu macam mana, jom baca artikel yang telah dikongsikan oleh Sal Din.

Di Malaysia juga sebenarnya boleh dibuat landskap berbunga seperti yang terdapat di luar negara kalau kena caranya. Buktinya dibawah ini bagaimana bunga petunia boleh tahan dalam cuaca panas.

1. Petunia kalau nak letak di luar, elok diletak dalam pasu tembikar. Pasu itu sejuk sebab ada mineral.

2. Jika petunia layu, itu selalunya ada masalah dengan campuran tanah atau tanah sudah sikit disebabkan akar lebih.

3. Tips beli petunia ialah elakkan beli yang daunnya lebar, bunga lebar dan batang yang agak besar. Especially yang jenis berlapis memang tidak sesuai sangat letak di tengah panas dan  mudah lecur apabila kena hujan. Cari yang bunganya sederhana saja, contoh macam saya punya itu, memang tahan lama. perasan tak daunnya macam tak nampak sangat, kecik saja.

4. Tanah pula, sebaiknya lepas beli patunia terus tukar pasu. Utamakan pasu tembikar agar pokok lebih segar. Instead of gantung, letak atas tempat tinggi, ia akan berjurai.

5. Lepas tukar pasu terus letak tempat tidak berbumbung biar tahan panas dan hujan.

6. Tanah pula guna campuran 2 tanah baja + 1 tanah merah bakar atau bukan tanah bakar pun boleh.

7. Letak baja organik siap-siap dalam pasu itu. Kemudian siram dan biarkan baja organik dan tanah itu bergabung. Tanah akan sentiasa subur.

8. Petunia perlukan penyiraman 2 kali sehari, awal pagi dan lewat petang.

9. Beli siap-siap baja foliar pink dan hijau, spray setiap minggu

10. Untuk bunga, lebihkan spray foliar pink, untuk daun foliar hijau.

11. Siapa yang ada bajet lebih sikit beli juga baja slow release Osmocote ini. Baja ini tahan 6 bulan dalam pasu. Saya campurkan sekali masa mula-mula tukar tanah. Ia baik untuk petunia dan pokok berbunga yang lain. Biasanya nursery yang jual petunia ada jual baja ini.

12. Kalau nak bunga petunia ini tahan lama, buang bahagian batang dan daun yang  kelihatan lecur atau terlebih basah. JIka bahagian tersebut dibiarkan, ia akan melarat pada bahagian lain.13. Kudup-kudup yang dah kuncup, basah dan layu itu kena buang juga. Jika tidak ia akan berkulat dan memberi ancaman kepada tanaman seperti jangkitan kulat terutamanya pada kudup baru dan batang.

ARTIKEL BERKAITAN:


5 Kriteria Pemilihan Katil Yang Sesuai Untuk Si Kecil

Selalu kita baca dan dengar tentang kanak-kanak cedera di dalam katil tidur/cot disebabkan terjatuh, tersangkut, terhantuk dan pelbagai lagi ‘ter’ yang kita tidak dapat bayangkan kalau ia terjadi kepada anak kita sendiri. Memang benar malang tidak berbau, kalau nak jadi, memang terjadi tiada siapa yang dapat menghalang. Oleh itu, alternatifnya adalah untuk mencegah di peringkat awal iaitu dalam situasi ini adalah pemilihan katil tidur yang selesa, sesuai, selamat dan praktikal untuk anak-anak kita.

Disebabkan itu, IMPIANA ingin membantu anda membuat pilihan yang tepat ketika membeli katil demi keselesaan dan keselamatan anak-anak anda ketika sedang lena dibuai mimpi.

Bawa anak anda untuk mencuba katil dan tilam

Semasa anda melakukan survey katil, pastikan anda membawa bersama anak anda untuk mencuba katil dan tilam yang dijual. Walaupun di zaman moden ini sudah banyak dijual secara online, adalah lebih baik untuk anda pergi ke pusat jualan dan biarkan anak mencubanya.

Cari katil yang mempunyai ciri keselamatan yang tinggi

Tidak dinafikan, untuk membeli katil sebegini, anda kena berbelanja lebih, tetapi disini kita membicarakan tentang keselamatan anak kita yang dalam fasa membesar dan tidak dapat kita bayangkan apa yang akan berlaku sebaik sahaja mereka masuk ke kamar tidur. Elakkan katil yang tinggi. Ini untuk memudahkan anak anda bangun dan tidur dengan mudah serta mengurangkan kadar kecederaan incase anak anda terjatuh dari katil.

Pilih katil kanak-kanak yang diperbuat daripada solid wood

Katil sebegini nampak kukuh dan kuat serta berupaya menampung berat anak anda ketika mereka bermain. Jika anda ingin membeli katil kerangka besi, periksa dengan teliti pemasangan skru dan peralatan lain. Ini adalah untuk memastikan katil tidak bergoyang serta runtuh semasa anak anda ingin  memanjat naik ke atas katilnya.

Beli katil dengan kerangka yang selamat

Konteksnya adalah untuk membeli design katil yang bahagian hujungnya tidak tajam. Ini termasuklah  material yang diperbuat daripada kayu atau besi. Ini untuk mengelakkan anak anda daripada terhantuk sehingga boleh mengakibatkan kecederaan.

Elakkan aksesori dalam katil yang berbahaya

Tahukah anda terdapat kes ada bayi yang mati dalam katil sendiri? Ya, ada.

Ini kerana aksesori tambahan seperti kusyen serta mainan lembut yang berbahaya. Elakkan terlalu penuhkan katil bayi dengan aksesori serta mainan yang boleh mengakibatkan bayi lemas secara tidak sengaja ketika bermain.

Elak guna cat yang ada VOC

Bilik tidur anak anda mestilah bebas daripada cat yang mempunyai kadar Volatile Organic Compounds (VOC) yang rendah atau lebih baik tiada langsung. Ini kerana cat sebegini mempunyai cecair kimia yang tidak baik untuk sistem pernafasan kita. Kalau tidak elok untuk golongan dewasa, bagaimana nasib anak kita yang masih lagi baru dilahirkan di dunia?

Amalkan langkah keselamatan

Sentiasa pastikan keselamatan persekitaran bilik anak anda terjamin dan bebas daripada faktor-faktor yang boleh menyebabkan anak anda tergugat kesihatannya. Ingat, anak anda adalah amanah dari yang Maha Esa.

Bagi seseorang atau sebuah pasangan suami isteri ataupun sebuah keluarga yang baru sahaja membeli rumah dan di dalamnya, pasti perkara pertama yang anda fikirkan adalah almari. Ini kerana almari adalah perkara yang penting untuk meletakkan barang dapur, perabot, gambar dan juga pakaian kita. Oleh kerana itu, saya akan kongsikan beberapa jenis almari yang sesuai untuk permulaan rumah anda.

Almari Pakaian Terbuka/Open Walk-in Wardrobe

Selalunya almari sebegini akan diletakkan di ruangan tertentu seperti bilik tidur utama atau bilik pakaian. Jika untuk bilik tidur utama, ia memerlukan ruangan yang besar kerana ada penambahan dari segi partition wall supaya ia boleh menutup ruang almari tersebut. Selain itu, jenis almari pakaian terbuka ini, kelihatan bergaya kerana susunan dalam almari dapat dilihat dengan jelas dalam sebuah ruang. Malahan, ia mudah untuk di ambil kerana ia tidak mempunyai pintu. Sedikit tips jika anda membeli almari ini, sebaik-baiknya kerap Menyusun pakaian supaya ia nampak kemas dan sedap bila melihat.

Almari Berpintu/Built-In Wardrobe Swing Door)

Almari ini adalah almari yang berkonsepkan rekaan dalaman. Almari berpintu swing door ini boleh digabunkan dengan meja belajar, rak buku dan lain-lain lagi.  Peringatan kepada semua juga, ia perlukan ruang tambahan untuk pembukaan pintu dan jika ruang di dalam bilik terhad, maka ia tidak sesuai untuk menggunakan almari berpintu swing door ini.

Almari Berpintu/Built-In Wardrobe Sliding Anti Jump Door

Ini juga adalah almari berpintu, cuma ia menggunakan sliding door dan rekaan almari ini adalah rekaan yang terkini. Almari ini mempunyai bingkai aluminium pada pintu sliding dan ia memudahkan masalah dari pembukaan pintu swing yang dimana memerlukan runag tambahan. Disebabkan ianya adalah sebuah bentuk dan rekaan yang terkini, almari berpintu sliding ini dapat menahan pintu terkeluar dari landasan. Dari sini kita boleh nampak, yang dimana ia merupakan konsep moden dan minimalis. Cuma, almari berpintu sliding ada satu kelemahannya, iaitu, dapat membuka dengan separuh sahaja.

Itu sahaja daripada saya menceritakan tentang jenis almari bagi permulaan sebuah rumah. Sedikit info yang berguna, kesemua almari yang telah saya bahaskan, mampu bertahan selama 10 tahun. Jadi, ia dapat menjimatkan wang kita dan tidak merisaukan apa-apa kerosakkan dalam masa terdekat.

Tak semua isi rumah di Malaysia mempunyai pressure cooker dan ia tidak sepopular fasiliti-fasiliti elektrik yang lain. Selain harganya yang agak mahal, ada diantara kita semua ini tidak tahu penggunaan pressure cooker tersebut termasuklah admin pada masa dahulu. Tapi takpa, kita boleh belajar dan duit boleh dikumpul sedikit demi sedikit.

Pressure cooker ini memendekkan masa untuk sesuatu bahan untuk masak. Sebagai contoh, jika anda mengambil masa selama 3 jam untuk menjadikan daging empuk menggunakan periuk biasa, anda hanya memerlukan kurang daripada sejam jika menggunakan pressure cooker. Jika masa masak telah dikurangkan, bermakna anda telah jimat gas memasak sebanyak lebih kurang 50%.

Bagaimana pressure cooker ini dapat menjimatkan masa memasak? Ini adalah kerana, wap panas teperangkap di dalam pressure cooker dan ‘menekan’ bahan masakan untuk masak lebih cepat. Wap panas tersebut tidak dapat keluar dari pressure cooker kerana tedapat getah silikon disekeliling penutup yang menjadikan periuk tersebut kedap.

Beli pressure cooker yang dibuat dari stainless steel bukannya aluminium. Aluminium akan bertindak balas dengan bahan yang berasid seperti tomato yang menjadikan rasa masakan berlainan. Cari stainless steel yang grade dia tinggi iaitu 304. Cuba tengok dekat bawah periuk tersebut ada tak label 304 ini. Satu lagi, pastikan bawah periuk menggunakan 3 lapisan kerana tiga lapisan lebih tahan lasak dan makanan tidak cepat hangus. Periuk yang mempunyai 3 lapisan juga menyebarkan haba dengan lebih konsisten supaya tekanan yang dihasilkan tidak turun naik. Harga pressure cooker aluminum juga lebih murah daripada stainless steel. So jangan tertipu dengan harga. Ada pressure cooker kapasiti besar, tapi murah rupanya dibuat dari aluminium.

Alang-alang nak beli pressure cooker, beli yang saiznya lebih dari 6 atau 7 liter. Kenapa? Satu dapat masak dengan lebih banyak. Satu family boleh makan termasuk jiran. Yang kedua kita biasanya akan beli satu je pressure cooker untuk seumur hidup. So buat pilihan yang bijak. Cari juga pressure cooker yang diameternya lebih besar kerana senang kita nak tengok dan kacau bahan didalam periuk tersebut. Lagipun kalau pressure cooker yang diameter dia besar, senang kita saute daging. (Saute tu maksudnya goreng daging dengan cepat).

Cari periuk yang tinggi. Periuk yang dibawahnya besar dan diatasnya kecil akan menyebabkan bahagian atas cepat rosak terkena haba yang dibebaskan dari benjolan periuk dibawah.

Cari pressure Indicator yang kita boleh nampak dengan senang dari jauh atau dekat. Kadang-kadang ada pressure cooker indicatornya kedalam, so kita kena tengok dari dekat baru nampak. Kita juga tidak mahu pressure cooker yang sering melepaskan wap. Pressure cooker yang bagus hanya melepaskan wap apabila tekanan yang sesuai telah dicapai. Jika wap sering dilepaskan, makanan akan hangus kerana air sudah kering. Makanan juga akan jadi lambat untuk lembut atau masak kerana kehilangan tekanan.

Sering kita terdengar pressure cooker meletup ketika sedang masak. Secara amnya, pressure cooker adalah sangat selamat dipakai. Beli pressure cooker dari jenama yang terkenal. Pengguna juga harus sentiasa memastikan semua komponen injap tekanan dalam keadaan bersih dan tidak tersumbat.

Dari segi masakan, anda tidak boleh meletakkan semua jenis bahan dan mengharap bahan tersebut akan masak dalam waktu yang sama. Selain itu, semasa memasak dengan pressure cooker, pengguna tidak boleh membuka dan menambah bahan lain seperti garam atau perasa.

Menggunakan pressure cooker tidaklah susah kerana sedikit sebanyak seperti memasak menggunakan periuk konvensional. Cara penggunaan setiap jenama pressure cooker secara amnya juga adalah sama. Jom kita tengok langkah dibawah untuk cara menggunakan pressure cooker (untuk gas pressure cooker)

IMPIANA nak SHARE Pressure Cooker Pilihan. Kalau nak boleh KILIK dan shopping.

Bagi anda yang berhasrat untuk memasang pemanas air mandian di rumah, sudah pasti anda mahukan sebuah kelengkapan pemanas air mandian berkualiti tinggi serta memiliki ciri-ciri fungsi tahap keselamatan yang terbaik.

Tidak dinafikan, ada segelintir di kalangan anda yang berasa bimbang dengan tahap keselamatan penggunaan pemanas air mandian di rumah yang membolehkan pelbagai kejadian buruk seperti berlakunya renjatan elektrik misalnya.

Jenama barangan elektrik terkemuka, Panasonic Malaysia telah memperkenalkan sebuah pemanas air mandian terbaharu iaitu Panasonic U Series Jet Pump Water Heater. Mesti ada yang tertanya-tanya apa istimewanya dan kelebihan yang dimiliki oleh pemanas air mandian ini berbanding dengan pemanas air mandian yang lain.

Panasonic U Series Jet Pump Water Heater adalah sebuah kelengkapan pemanas air mandian yang memiliki tahap keselamatan yang terbaik.

Ini kerana, demi mahu memberikan tahap keselamatan yang terbaik kepada pengguna, Panasonic U Series Jet Pump Water Heater telah didatangkan dengan sembilan fungsi ciri-ciri keselamatan seperti:

1. Kalis Air & Kalis Percikan

Pemanas air mandian Panasonic U Series Jet Pump Water Heater ini telah direka dengan permukaan badan luaran kalis air yang menggunakan teknologi IEC60529 (IP2X). Ia juga kalis percikan dan fungsi ini juga mampu mengelakkan pemanas air mandian ini terbakar atau berlakunya kejutan arus elektrik.

2.Mencegah Terlalu Panas & Kebakaran

Seterusnya, ia juga turut mempunyai fungsi kendalian pengawalan masalah pemanasan yang keterlaluan. Tidak dinafikan, pemanas air mandian yang sedia ada sememangnya berpotensi untuk menghadapi masalah pemanasan yang keterlaluan. Tetapi, dengan pemanas air mandian Panasonic U Series Jet Pump Water Heater ini anda tidak perlu berasa bimbang sekiranya pemanas air mandian anda rosak dan tidak lagi berfungsi dengan baik oleh kerana masalah ini.

3.Suis Tekan ON/OFF

Kawalan fungsi ‘One Push Switch On/Off’ yang ada pada Panasonic U Series Jet Pump Water Heater ini membolehkan anda menggunakan pemanas air mandian anda dengan hanya menekan satu butang sahaja. Jadi, ia lebih selamat dan sangat mudah untuk dikendalikan supaya anda tidak lagi perlu membuat tetapan berulang kali.

4.Mencegah Dari Renjatan Elektrik

Seluruh permukaan pemanas air mandian ini juga telah direka sepenuhnya dengan teknologi IEC60529 (IP2X) yang berupaya untuk melindungi diri anda daripada terkena renjatan arus elektrik sewaktu menggunakannya. Ini merupakan salah satu teknologi yang sangat penting untuk keselamatan anda dan keluarga.

5.Perlindungan Keselamatan Terhadap Kebocoran Arus

Panasonic U Series Jet Pump Water Heater ini mempunyai fungsi keselamatan perlindungan terhadap masalah kebocoran pada pemanas air mandian, ia telah didatangkan dengan teknologi The Built-in Earth Leakage Breaker (ELB) yang boleh mengawal secara automatik untuk menghentikan tenaga elektrik serta-merta sekiranya berlaku masalah kebocoran pada pemanas air mandian anda.

6.Mengesan Tekanan Air Untuk Mengelakkan Terlalu Panas

Selain itu, ia juga memiliki fungsi teknologi pengesanan tekanan aliran air pada pemanas air mandian. Sekiranya pemanas air mandian anda berlakunya tekanan aliran air rendah, tenaga elektrik akan dihentikan secara automatik serta-merta bagi mengelakkan berlakunya masalah pemanasan pada pemanas air mandian anda.

7.Dibina Untuk Mencegah Kebakaran

Permukaan luaran badan Panasonic U Series Jet Pump Water Heater ini telah diperbuat daripada bahan yang berkualiti tinggi dan tidak mudah terbakar. Pemanas air mandian ini telah dihasilkan daripada bahan-bahan kategori UL-90-V0 yang boleh mengelakkan kebakaran.

8.Memutuskan Bekalan Kuasa Semasa Kegagalan Komponen

Menariknya lagi, pemanas air mandian ini akan menghentikan tenaga elektrik secara automatik serta-merta sekiranya pemanas air mandian anda mengalami masalah kerosakan komponen. Ini adalah antara fungsi yang amat penting dalam memilih pemanas air mandian untuk mengelakkan sebarang kejadian berbahaya berlaku.

9.Mencegah Terhadap “First-Degree Burn”

Selain itu, pemanas air mandian Panasonic U Series Jet Pump Water Heater ini mempunyai fungsi teknologi untuk menghentikan tenaga elektrik serta-merta apabila tahap suhu aliran air panas sudah melebihi 55 darjah celcius.

Oleh itu, dengan adanya sembilan ciri-ciri fungsi keselamatan yang dimiliki Panasonic U Series Jet Pump Water Heater ini, sudah semestinya pemanas air mandian ini selamat untuk digunakan seisi keluarga.

Untuk maklumat anda, Panasonic U Series Jet Pump Water Heater ini telah pun mula dijual di pasaran dengan harga RM818 sahaja.


Lelaki Ini Guna Umpan Ikan Untuk Musnahkan Keseluruhan Koloni Semut di Laman

Pelbagai petua telah dikongsikan oleh impiana untuk memusnahkan semut di kediaman. Tapi, seminggu dua sahaja yang bertahan. Nanti datang lagi. Hal ini disebabkan oleh koloni semut tidak dimusnahkan sepenuhnya.

Bila semut mula banyak di laman, ia bukan sekadar merosakkan akar tanaman, malah memberi ancaman pelbagai penyakit pada tanaman. Oleh itu, kaedah memusnahkan semut haris dilakukan sehingga ke akar umbi.

Cara saya membasmi semut samada dalam rumah atau yang mendatangkan masalah pada tanaman cuma menggunakan 2 benda yang mudah dan murah.

Bahan-bahan:

1 peket    Ubat semut yang jenama nya saya sendiri tak tahu nak sebut
1 ekor      ikan rebus

P/S: Ridsect tu hanya gimik. Ia hanya mampu membunuh serangga yg berada di depan kita. Apa yang saya buat ni mampu membunuh semut hingga ke sarangnya

Cara-cara:

1. Gaul isi ikan rebus berserta ubat semut hingga sebati
2. Pastikan ikan jangan terlalu lembab
3. Kemudian tabur di tempat laluan semut.
4. Isi ikan yang telah dijumpai oleh semut akan di bawa pulang ke sarang. Nanti bila dijadikan jamuan bersama koloni, secara tidak langsung semua semut akan termakan serbuk ubat semut tadi

Selalu dengar org kata, tanaman perlu disiram 2 kali sehari. Tapi, bilakah waktu terbaik utk siram ?

6 – 8 pagi.
Waktu terbaik siram. Siram sehingga air keluar dari bawah pasu.

11 – 3 petang.
Jangan siram waktu ini. Ini adalah waktu kemuncak atau paling panas.

5 – 6 petang
Boleh siram. Tapi sikit-sikit sahaja. Sekadar lembap.

6 petang ke atas.
Jangan siram time. Sebab malam adalah waktu utk pokok berehat. Lagipun takut tanah yg terlalu lembap akan mengundang kulat dlm tanah & merosakkan akar.
Mengetahui waktu siram terbaik sangat penting supaya air di serap sepenuhnya oleh tanaman utk proses fotosintesis.
Sekian. Moga bermanfaat.

Sekadar mempunyai koleksi tanaman ros atau mawar yang banyak seperti ladang, tapi tidak tahu beberapa fakta mengenainya, anda tidak boleh dikategorikan sebagai Rosarian yang mempunyai ilmu padu. Jadi, pastikan anda hadam terlebih dahulu fakta-fakta mengenai ros sebelum bersembang mengenainya

1. MAKSUD SETIAP WARNA
Warna bunga ros kerap di rujuk pada masksud-maksud tertentu dan ada juga yang percaya setiap warna itu mempunyai kegunaan atau tujuannya berbeza. Umum tahu, warna merah membawa maksud cinta dan kuning sebagai tanda persahabatan. Bagai mana pula dengan yang lain seperti ros hitam, biru dan sebagainya. Warna yang terdapat pada ros bukanlah hanya disuaipadankan untuk tujuan tertentu malah ia mempunyai aura.

Aura dari ros banyak digunkan terutamnya untuk tujuan kesihatan rohani. Sebab itu, bila berkunjung atau melawat orang sakit, kita digalakkan membawa jambangan bunga terutamanya ros. Bagaimana pula dengan bunga yang diwarnakan? memang ada ramai yang mewarnakan ros dengan teknik-teknik tertuntu. Ia sekadar memenuhi permintaan dan bunga yang digunakan untuk diwarnakan adalah warna putih. Namun sehingga kni tiada kajian berkaitan khasiat ros yang diwarnakan

2. ADAKAH POKOK ROS SUKAR DICANTAS DAN DISELENGGARA?
Ramai beranggapan ros merupakan tanaman yang amat cerewet. Adakah ia fakta atau auta? menurut buku pengenalan ros yang telah dikeluarkan oleh penulis Graham Clarke bertajuk “Success With Roses” kebanyakkan tanaman ros yang yang terdapat di pasaran adalah dari jenis hybrid yang tahan kepada serangan penyakit dan serangga.

Ini menunjukkan, walau dimana sahaja tanaman ini berada ia telah pun dubah suai dan mempunyai daya tahan dan kadar penyelenggaraan sama seperti tanaman lain. Sukar untuk dicantas bukan lah isu. Untuk menghasilkan pokok yang gila berbunga, apa jenis tanaman pun perlukan cantasan. Jadi, jika anda mengelak atau culas untuk melakukan cantasan, ia bukan lah satu masalah besar pada tanaman ros

3. APAKAH JENIS-JENIS ROS?
Terdapat pelbagai cara untuk mengkelasifikasikan tanaman ros. Namun terdapat kategori atau jenis yang telah diiktiraf dan digunapakai oleh perofesional antaranya ialah Hybrid teas, polyanthas, floribundas dan grandifloras

4. ROS DIKATEGORIKAN DALAM JENIS TANAMAN APA?
Secara teknikalnya, ros dikategorikan sebgai shrub atau tanaman renek. Namun kebanyakkan peminat ros mengkatogorikan tanaman ini di bawah tanaman herba. Ia disebabkan penggunaanya yang pelbagai di dalam bidang kulinari. Ros merupakan tanaman edible kaya dengan vitamin c.

5. JIKA TANAM ROS DIKATEGORIKAN SEBAGAI TANAMAN RENEK, BAGAIMANPULA YANG JENIS MEMANJAT?
Ros bukan lah tanaman jenis memanjat. Namun, apabila tumbesarannya tidak dikawal akan menyebabkan ia meninggi dan mencari ruang untuk bersandar. Ada sesetengah pokok ros terutamanya yang mempunyai kuntuman bunga kecil memang mudah dan cepat membesar. Kebiasaanya jenis ros bunga kecil seperti himalayan musk ros dipilih menjadi tanaman penghias trellis atau archway

6. TANAMAN APAKAH YANG TERDAPAT DI DALAM KELUARGA ROS?
Ros adalah tanaman dari genus rosa yang merupakan sebuah keluarga besar yang juga dikenali sebagai Rosaceae. Fakta ini memang tidak berapa memeranjat kan anda. Tetapi, kajian oleh American Rose Society (ARS), Rosaceae merupakan sub keluargar dari Rosoideae. Di dalam sub keluarga ros ini terdiri jenis tanaman lain iaitu raspberries, blackberries dan strawberries

7. SELAIN MENCANTIKKAN LAMAN, APAKAH KEGUNAAN LAIN TANAMAN ROS?
Disebabkan oleh ros dikategorikan sebagai tanaman low-maintenance, ada sesetengah spesis digunakan bagi tujuan mengawal gelongsoran atau tanah runtuh. seperti Vivid Red. Ada juga yang sesuai dijadikan sebagai tanaman pagaran

Cocopeat atau sabut kelapa adalah medium tanaman yang banyak digunakan tak kiah untuk peladang atau yang berkebun secara hobi. Ia disebabkan oleh medium ini lebih ringan untuk akar, bersaliran baik dan memegang kelembapan dalam tempoh yang lama. Namun, melalui perkongsian En. Azuan Abdullah di page Sahabat Kebun Anda, Cocopeat perlu dicuci sebelum digunakan. Kenapa ye? jom baca perkongsian tersebut


Ini 7 Jenis Kulat Yang Menyerang Rumput Anda Di Halaman Yang Wajib Kenal

Terdapat pelbagai punca dan tanda rumput di laman telah diserang kulat. Antaranya rumput kelihatan keperang-perangan seakan-akan hampir mati, warna yang tidak sekata dan sebagainya. Apabila ia mula menyerang di laman, masalah kulat ini tidak mudah untuk dirawat. Namun dengan amalan penjagaan rumput yang betul, perkara tersebut dapat dielak dan boleh dirawat dengan mudah pada peringkat awal.

Punca kulat menyerang rumput di halaman

Secara semula jadinya kawasan yang berumput akan menjadi tempat habitat kegemaran beberapa jenis fungus dan spora. Namun, kondisi dan tekanan persekitaran akan menyebabkan fungus dan spora tersebut bertukar menjadi ancaman kepada rumput di laman. Antara punca utama yang boleh mengundang penyakit kulat pada rumput di laman adalah:

Jenis-jenis penyakit kulat yang sering menyerang rumput di laman

Terdapat beberapa jenis kulat yang akan memberi impak buruk terhadap rumput di laman. Ia amat mudah dikenal pasti kerana ia menyerang pada waktu dan jenis rumput yang tertentu. Sebelum rawatan kulat dilakukan, beberapa perkara perlu dikenal pasti antaranya kadar pengamatan cuaca, punca dan jenis kulat yang menyerang. Setiap jenis kulat memerlukan rawatan yang berbeza. Jika jenis kulat dapat dikenal pasti lebih awal, ia akan memudahkan proses rawatan.

Simptom:

Pencegahan dan kawalan

Simptom:

Pencegahan dan kawalan:

Simptom:

Pencegahan dan kawalan

Simptom:

Pencegahan dan kawalan

Simptom:

Pencegahan dan kawalan:

Punca dan simptom :

Pencegahan dan kawalan:

Punca dan simptom:

Pencegahan dan kawalan:

Tanam cili memang mudah. Tapi, pokok cili antara tanaman yang juga mudah diserang penyakit. Bukan sahaja penyakit yang akan menyebabkan cili tak mengeluarkan hasil yang optimum. Ada beberapa perkara lain yang perlu diteliti. Antaranya ialah:

1. Pilih tempat yang dapat pencahayaan yang baik. Sebaiknya dapat cahaya matahari penuh dari jam 8pagi hingga 5 petang. Jika tanam di tempat redup menyebabkan pokok cili tinggi dan berbuah kecil.

2. Anda boleh tanam terus di tanah, pasu bersaiz 16×16 (medium campuran tanah kuning+topsoil+pasir) atau polybag guna sistem fertigasi.

3. Jika tanam terus di tanah, gembur dan rawat guna kapur dan taburkan baja tahi ayam. Masalah tanam terus di tanah adalah cili mudah diserang serangga bawaan tanah.

4. Masa memindahkan anak cili adalah berumur 3-4 minggu selepas di semai. Pindahkan diwaktu petang kerana cuaca tidak panas.

5. Jika tanam di tanah, siram pokok cili dua kali sehari iaitu pagi dan petang. Jika guna sistem fertigasi, siraman secara automatik menggunakan timer biasanya dibuat 4-5 kali sehari.

6. Tanah yang terlalu lembap boleh mengundang penyakit dan menyebabkan akar cili mereput lalu pokok mati. Elakkan tanam di kawasan yang bertakung atau sering di naiki air.

7. Cili matang bila 70% warna cili berkilau dan berwarna merah. Waktu paling sesuai memetik adalah selepas 9 pagi keatas kerana embun sudah kering.

8. Jangan biarkan cili basah, keringkan dahulu sebelum di simpan lama. Jika buah telah dipetik, baja buah perlu cepat diberikan pada pokok semula.

1. Ubat Kurus

Perahan limau nipis yang dicampur dengan teh tanpa gula dan diminum setiap hari. Sebaik-baiknya biarlah teh yang diminum itu teh panas suam, kesannya lebih cepat. Amalkan meminum air ini dan insya-Allah perut anda yang buncit akan menjadi kempis dan kemas semula.

2. Ubat Demam

Petiklah 2-4 genggam daun limau nipis. Rebus dengan 2 hingga 4 gelas air. Gunakan air rebusan ini untuk menuam pesakit yang demam. Caranya dengan membasuh kain pada air rebusan dan diperas, lalu ditempelkan pada dahi pesakit.

3. Ubat Hilangkan Bau Ketiak

Siapkan limau nipis yang dicampur kapur sirih. Setelah mandi, sapukan campuran ini pada ketiak dan biarkan beberapa waktu sebelum dibasuh. Lakukan pagi dan petang.

4. Ubat Pening Kepala

Ambil sebiji limau kasturi dan potong sedikit di bahagian atasnya. Kemudian, picit kulit limau kasturi tadi sehingga cecairnya keluar. Pastikan anda menghalakan cecair tu ke arah hidung semasa ia terpancut.

5. Ubat Lelah

Ambil sesudu madu. Kalau boleh madu asli. Kemudian, campurkan dengan 5 titik jus limau kasturi. Minumlah campuran madu dan jus limau kasturi tadi. Anda boleh meminumnya pada bila-bila masa walaupun ketika tak mengalami lelah. Tapi cukuplah anda mengamalkan cara ini seminggu sekali.

6. Ubat Batuk

Campurkan limau, kicap, dan garam. Amalkan minum setiap pagi dan malam, batuk akan beransur pulih.

7. Ubat Kelemumur

Biasakan mencuci rambut dengan beberapa helai daun rambutan yang diramas bersama setengah cawan air hingga mengeluarkan lendir. Kemudian bancuh sebati lendir daun rambutan bersama dua cawan santan dan sebiji air limau nipis. Lumur pada seluruh kepala dan balut menggunakan tuala lembap. Biar sebentar sebelum dibilas bersih, Lakukan seminggu sekali.

8. Bahan Hilangkan Kesan Minyak Pada Baju

Perahkan sebiji limau kasturi ke dalam piring. Campurkan perahan limau kasturi tadi dengan sedikit garam. Kemudian, gosokkan campuran di atas pada bahagian pakaian yang terkena minyak. Lepas digosok, biarkannya selama 5 hingga 10 minit. Kesan minyak itu akan hilang nanti. Akhir sekali, barulah anda basuh pakaian tadi bersama dengan pakaian lain macam biasa.

9. Ubat Wangi Rambut

Ambil beberapa biji limau nipis dan hiriskan. Kemudian gosokkan ke seluruh kepala. Biarkan beberapa minit, kemudian barulah cuci hingga bersih. Selain mewangikan rambut, limau nipis juga boleh menghilangkan rasa pening dan menyejukkan kepala.

10. Bahan Kilatkan Cermin Mata

Cermin mata selalu kabur warna kerana terkena peluh disekitar mata atau hidung. Cuba petua ini bagi mengatasi cermin mata anda jelas lebih lama. Cuci dan gosokkan sedikit limau pada kacanya. Bilas sebersihnya kemudian lap dengan kain bersih atau tisu. Hasilnya cermin mata nampak jelas dan tahan lebih lama.

Wow! Private Pool Di Halaman Kampung! Macam selalu saya perkatakan, setiap insan pasti mempunyai keinginan untuk memiliki kediaman sendiri. Kalau kita nak jadikan kediaman kita tu sebagai rumah ku syurga ku binalah kediaman itu dengan sepenuh hati. Jangan terlalu cepat untuk menghias mahupun menambah baik kediaman tanpa berfikir. Apa pun anda perlu rancang sebelum membuat sesuatu, periksa kehendak atau keperluan serta kemampuan. Jangan main buat sahaja.

Kali ini IMPIANA tertarik dengan sebuah rumah kampung ini, kalau tak tahu rumah ni terletak di kampung pasti ingat kediaman ini adalah banglo atau teres lot tepi. Apa pun syabas kepada pemilik kediaman ini kerana membina sebuah kolam persendirian dengan baik dan pastinya membuka mata semua pemilik di luar sana. Jom kita dengar apa yang pemilik ini ingin kongsikan.

“Sharing pengalaman membina private pool di laman kampung. Pembinaan private pool ini telah bermula sejak tamat PKP lalu iaitu pada pertengahan Jun 2020. Pada asalnya,kawasan ini hanyalah laman kampung biasa dengan tumbuhan tumbuhan didalam pasu. Proses pembinaan bukan suatu perkara yang mudah kerana struktur tanah yang berair dan di tambah lagi dengan cuaca yang tidak menentu.
Apa yang menarik, private pool dengan keluasan 15 feet x 10 feet ini di gali secara manual sepenuhnya, tanpa menggunakan backhoe. Memang kuat kuderat pekerja ni kan! Mengambil inspirasi dari Villa di sekitar ubud, Bali beberapa elemen Bali seperti pintu masuk, pergola dan ukiran batu di dinding di gunakan.

Ha….apa kata anda pula, hebat ke tidak? IMPIANA memang puji la pemilik ni. hebat sangat idea beliau.


4 Manfaat Baja Dari AJinomoto Untuk Tanaman Yang Perlu Anda Tahu Sebelum Guna

Dah guna macam-macam jenis baja. Baik yang murah mahupun mahal. Namun, pokok yang berbunga dan berbuah masih kedekut. Di Thailand, negara yang maju dalam bidang pertanian ini punya pelbagai tip. Selain baja redbull, perut ikan dan sebagainya, ajinomoto juga terkenal sebagai salah satu bahan digunakan sebagai baja terutamanya buat tanaman jenis berbunga dan berbuah.

Tapi, ramai yang tahu baja ajinomoto ini untuk lebatkan bunga dan buah. Sebenarnya, lebih dari itu. Berikut khasiat dan manfaat ajinomoto pada tanaman:

1. Menyuburkan tanaman

Manfaat pertama dari MSG ajinomoto untuk tanaman iaitu dapat menambah kesvburan pada tanaman. Kandungan unsur natrium yang tinggi yang terkandung di dalam MSG ajinomoto ini dapat mempengaruhi kesuburan tanaman tersebut.

Dengan menyiram tanaman menggunakan larutan MSG dengan air secara teratur, maka kesuburan tanaman akan menjadi lebih baik lagi, yang ditandai dengan : Daun yang lebih hijau, Daun tanaman yang lebat, dan Tanaman menjadi lebih sihat.

2. Mempercepat pertumbuhan tanaman

Manfaat lain dari kandungan natrium yang terkandung pada ajinomoto MSG ini adalah untuk mempercepat proses pertumbuhan tanaman.

Manfaat ajinomoto untuk tanaman iaitu membuat proses pertumbuhan tanaman menjadi lebih cepat, daun menjadi lebih cepat menghijau, dan batang tanaman yang menjadi lebih cepat besar dan berkembang.

3. Mempercepat munculnya bunga

Selain dapat mempercepat pertumbuhan dari tanaman, MSG ajinomoto juga dapat mempercepat proses pertumbuhan bunga pada tanaman tersebut. .

4. Memenuhi keperluan nutrisi pada tanaman

Tidak hanya kita manusia dan haiwan, tanaman juga ternyata memerlukan nutrisi yang lengkap untuk dapat bertahan hidup. Biasanya nutrisi untuk tanaman diperoleh dari baja yang kita gunakan. Siramkanlah larutan air MSG ajinomoto ini ke tanaman kesayangan anda agar ia tumbuh subur dan asupan nutrisinya terpenuhi dengan baik.

Risau tengok timun dan tomato rosak begitu sahaja walaupun masih muda. Apa yang berlaku? Rutin penyelenggaraan seperti membaja, meracun dan sebagainya telah dilakukan secara berkala. Tetapi kenapa masih ada masalah? Keadaan ini kebiasaanya disebabkan oleh dua faktor iaitu serangan bekteria Clavibacter michiganensis, virus atau fangus early blight.

Clavibacter michiganensis

Masalah ini dapat dikesan apabila melihat wujudnya permukaan seperti ulcer atau mata ikan pada permukaan buah. Penyakit ini dating dari tanah. Apabil tanah telah tercemar dengan bekteria Clavibacter michiganensis, ia akan memberi kesan pada keseluruah pokok. Cara penyelesaiannya adalah dengan memusnahkan tanaman yang di jangkiti sebelum ia merebak kepada tanaman yang lain.

Cara untuk memusnahkan tanaman yang dijangkiti Clavibacter michiganensis adalah melalui cara pembakaran dan buangkan abunya. Jangan di jadikan sebagai bahan kompos kera ia akan memberi kesan terhadap tanaman lain pula. Medium tanamannya pula sebaiknya tidak digunkan lagi atau dibiarkan tanpa sebarang tanaman

Fungus early blight

Jika terdapat bahagian daun muda yang mula menguning, ia menunjukkan tanaman anda diserang fangus Alternaria solani yang menyababkan masalah Early blight. Jika tanaman anda mengalami tanda-tanda ini, elak melakukan pusingan tanaman dari jenis yang sama di Kawasan yang sama

Kobis, hanya boleh tuai apabila mencecah usia 3-6 bulan. Tapi kebiasaanya, selepas dituai sisa pokok akan dicabut hingga ke akar dan dimusnahkan. Sebenarnya selepas dituai, tinggalkan sisa pokoknya untuk beberapa tempoh. Untuk tahap ini, kobis akan menghasilkan lagi anak pokok di sekekliling bahagian tunggul yang dipotong

Anak pokok yang tumbuh kebaisaanya dipanggil baby kailan kerana rasanya seperti sayur kailan. Namun, Kak Azz dari Kakazz.blogspot.com ada cara lain untuk manfaatkan anak pokok dari kobis.

Alhamdulillah, ini merupakan eksperimen untuk cuba tanam kobis bulat dengan menggunakan anak pokok yang tumbuh setelah buah kobis dituai

Banyak cara untuk hasilkan baja organik. Namun ada orang kata baja organik keberkesanan terhadap tanaman terutamanya untuk penghasilan buah yang lebat dan bersaiz mega tidak sehebat penggunaan baja kimia. Hakikatnya jika campuran baja organik yang dihasilkan seimbang dan membekalkan keperluan sempurna kepada tanaman, bukan setakat dapat menghasilkan buah bersaiz gergasi malah baik untuk kesihatan. Ha… Nampak tak baja organik ternya kebatannya langkawi baja kimia.

Berikut antara campuran atau resepi baja organik yang lebih hebat dari baja kimia:

Bahan-bahan:

Gula merah (1 kg) (dicairkan dengan 200 mL air)

Bahan Kisar (A)

Kulit pisang (700g)
Kulit udang (belum dimasak) (200g)
Kulit telur (100g)

Alatan:

1. Bekas besar

2. Botol plastik 1.5 L (Botol mineral water besar)

Cara-cara:

1. Campurkan segala bahan di dalam bekas dan gaul rata

2. Setelah itu masukkan ke dalam botol 1.5 L.

3. Tutup dengan kain kasar agar tiada serangga masuk. Penggunaan kain agar berlaku proses pengudaraan untuk mikrob bekerja.

4. Peram selama 20 hari.

5. Setelah itu, tapis cecair hasil peraman.

Penggunaan:

1. Campurkan baja cecair bersama air dengan nisbah 1:20 (baja cecair: air). Contohnya 10 mL baja dengan 200 mL air.


Takut Periuk ‘Non-Stick’ Tercalar Ketika Mencuci? Anda Harus Gunakan Span Pencuci Khas Ini

Ada di kalangan anda yang menggunakan periuk ‘non-stick’ atau anti lekat di rumah? Bagi yang ada, sudah pasti anda berasa khuatir periuk kesayangan anda tercalar ketika dicuci selepas ia digunakan. Betul tak?

Seperti umum mengetahui, periuk dan kuali ‘non-stick’ sememangnya memudahkan dan menjimatkan masa kerja memasak di dapur. Tetatpi tahukah anda, periuk yang mempunyai fungsi kelebihan anti lekat ini memerlukan penjagaan rapi?

Untuk pengetahuan anda, untuk mencuci periuk dan kuali ‘non-stick’ ini tidak boleh menggunakan berus pencuci sembarangan. Ini kerana, ia akan membuatkan permukaan periuk dan kuali mudah tercalar.

Maka oleh itu, anda disarankan untuk mencuci periuk dan kuali ‘non-stick’ anda dengan menggunakan span pencuci khas jenama Scotch Brite Scrub Dots ini.

Bukan sahaja memudahkan kerja mencuci anda, malah dengan penggunaan span pencuci khas ini akan melindungi permukaan periuk dan kuali ‘non-stick’ daripada sebarang kesan calar.

Selain itu, penggunaan span pencuci khas keluaran jenama Scotch Brite ini berkesan dan mampu membasmi kuman serta membersihkan kekotoran degil pada periuk anti lekat anda dengan sangat mudah.

Sumber: Facebook Pemburu Tiket Murah

Kebanyakan kita pastinya pernah menghadapi masalah tahi cicak yang memenuhi sudut pintu dan celahan tingkap. Amat menjengkelkan dan naik kembang tekak bila tengok lama-lama kan? Sememangnya sudah menjadi kemestian untuk dibersihkan, walaupun tahu tahi cicak akan berkumpul semula dicelah-celah tingkap tadi. Bukan mudah nak bersihkan, lebih-lebih lagi yang sudah mengeras kerana dibiar lama.
Buat pemilik rumah yang sudah buntu macam mana nak kurangkan masalah jelek ini, wanita ini ada kongsikan tips dan panduan membasmi tahi cicak dengan hanya menggunakan tiga bahan. WOW!

Tak mahu berperang dengan cicak, lebih baik cari jalan elak dari cicak buat onar di tepi tingkap dan lantai.
Kita buat spray penghalau.

Bahan-bahan yang diperlukan ;
– 1/3 Cuka makan
– 1/3 Air
– 1/3 Cecair pencuci pinggan

Campurkan kesemua bahan tadi mengikut nisbah yang ditetapkan di dalam botol spray. Kemudian semburkan pada kawasan yang selalu menjadi pusat perkumpulan cicak. Selain cicak, gabungan bahan tersebut juga boleh digunakan untuk menghalau semut. Semoga bermanfaat dan selamat mencuba!

Gunakan ruang kosong di bawah tangga dan tukarkan ia menjadi sesuatu yang lebih bermakna!

Selain daripada dijadikan stor, pasti ramai yang pening dan tak tahu nak buat apa dengan ruang bawah tangga yang kosong kan? Keluasannya terhad dan layout nya juga pelik, menjadikan ruang ini salah satu kawasan negatif (negative space) yang agak susah untuk digunakan. Tapi jika dibiar kosong tanpa apa apa fungsi, rugi pula.

Jadi, kali ini IMPIANA nak kongsikan beberapa idea bernas untuk anda gunapakai sepenuhnya ruang bawah tangga yang tampak kosong.

Kredit : Carian gambar Google

Rak buku dari IKEA yang mempunyai pelbagai saiz iaitu Kallax antara item yang mudah di olah menjadi sesuatu yang lebih unik dan menarik. Tambah kaki, pintu, wallpaper dan sebagainya menampilkan rekaan rak buku kallax yang tersendiri. Lebih kreatif, kalax boleh diolah menjadi kaunter pulau, bangku, katil dan sebagainya


Sambutan Hari Malaysia Dengan IKEA Lebih Besemarak Dengan Keindahan Batik

Daripada berdiri dengan penuh bangga dengan tradisi Malaysia dan Sweden sehingga kepada rasa cinta terhadap makanan, IKEA akan menyemarakkan lagi sambutan Hari Malaysia ini dengan menawarkan pelbagai juadah kegemaran tempatan serta tawaran eksklusif untuk bulan ini sahaja!

Ini dilengkapkan lagi dengan komitmen kami untuk mengurangkan pembaziran, dengan menggalakkan rakyat Malaysia mengambil langkah kecil ke arah gaya hidup lebih lestari. Bagi mewujudkan kehidupan yang lebih baik di rumah buat rakyat Malaysia dengan penyelesaian yang berfungsi dan lestari, kami turut bekerjasama dengan perusahaan sosial tempatan, Batik Boutique untuk menghasilkan pembungkus bekas makanan yang cantik yang mencerminkan warisan unik kita.

Pembungkus bekas makanan buatan tangan ini diilhamkan daripada warna diraja bendera Sweden serta motif batik tradisional kita, yang melambangkan kekayaan warisan Malaysia. Menyantuni komuniti tempatan yang kami kasihi, pembungkus ini merupakan hasil tangan tukang-tukang yang mahir, dihasilkan melalui teknik batik tradisional yang menghidupkan ciri keunikan pada setiap helai. Bukan sahaja cantik dilihat, pembungkus ini juga ada banyak penggunaan, baik sebagai hiasan mahupun aksesori fesyen untuk menzahirkan kebanggaan kita sebagai anak Malaysia!

Mulai 16 hingga 18 September, IKEA akan menawarkan pembungkus bekas makanan edisi terhad ini, eksklusif untuk ahli IKEA Family dengan perbelanjaan minimum RM400 di gedung IKEA.

Mulakan hari anda dengan juadah tempatan yang enak-enak belaka!

Setiap rakyat Malaysia pastinya setuju, makanan dan warisan budaya kita berpisah tiada. Malah, sesi makan bersama-sama rakan dan keluarga sememangnya satu detik kegemaran kita semua. Berinspirasikan budaya dan citarasa Malaysia dari kesemua 13 negeri, IKEA telah menghimpunkan satu rangkaian juadah kegemaran tempatan untuk memenuhi selera daripada mi soto yang panas-panas, sehinggalah mi rebus serta nasi lemak istimewa yang lazat.

Bilik Pameran Tanda Tangan SSF Kini, Lebih Besar, Lebih Berani dan Lebih Baik

Mencetuskan gaya hidup yang hebat melalui inspirasi SSFHOME One-Stop Center atau pusat sehenti perkakas dan kelengkapan rumah yang menyempurnakan gaya hidup masa kini.

Sebelum ini SSFHOME dikenali sebagai SSF, berfungsi sebagai pusat dekor yang penuh dengan inspirasi dan idea yang cukup menarik . Pengembangan di dalam dan luar negara adalah matlamat strategi perniagaan ini untuk menjadikan gaya hidup yang hebat dan mudah dicapai di seluruh dunia.

SSFHOME + di Pusat Beli-Belah MyTown, adalah bilik pameran perabot rumah terbesar yang pertama bertujuan untuk membawa pengalaman menyeluruh bagi pelbagai pemilik rumah yang inginkan keselesaan dan kehangatan serta bergaya dan menawan seperti kediaman yang lain juga. Di sini segalanya, ada demi untuk masa depan keluarga tercinta.

Bilik pameran berukuran 60,000 kaki persegi, terdiri dari 21 konsep rumah, 4 konsep rumah penuh yang sebenarnya dan bersama dengan 14 bahagian jabatan yang menawarkan pelbagai jenis barang-barang rumah, perabot, peralatan dapur, bilik mandi, bunga tiruan dan tanaman, jam, lampu, peralatan tempat tidur, perhiasan lembut, hiasan rumah, tirai, permaidani, dan bersama dengan auditorium yang bertaraf dunia untuk semua jenis majlis. Wow! tidak terkata saya bila melihat SSFHOME yang cukup lengkap dengan apa sahaja keperluan dalam dekorasi rumah anda. Jika anda ingin merasai pengalaman ini sendiri anda boleh la berkunjung ke SSFHOME di MyTown.

Dengan reka bentuk rumah yang sebenar dapat di realisasikan oleh pasukan visual SSF, yang mambantu pemilik untuk memilih rekaan yang sesuai dengan tema pilihan mereka. Kini SSFHOME juga menyediakan perkhidmatan pelanggan kelas kayangan, untuk mereka dapat menikmati perkakas hiasan rumah mengikut citarasa dan idaman mereka. Bilik pameran yang indah serta sempurna di sini memberi rasa puas untuk pemilik rumah menikmati rasa serta sentuhan yang sebenarnya dengan konsep yang diinginkan.

Pembukaan utama disambut oleh Pengasas, Wong Choong Loong aka King Wong (Ketua Pegawai Eksekutif Kumpulan SSF) bersama isteri dan ahli keluarganya, Pauline Chin, Albert Wong Choong Lian, dan Sally Tan. Pengasas dan ahli keluarga amat berharap agar SSFHOME dapat menyempurnakan konsep yang diidamkan selama ini.

Sempena meraikan majlis pembukaan yang hebat ini, SSFHOME + menawarkan promosi masa terhad yang luar biasa iaitu 50% + 10% dari 17 hingga 25 April 2021. Jangan ketinggalan!

Anda sudah berasa bosan dengan bunga hiasan yang sedia ada di rumah? Sudah mula terfikir untuk mencari ilham serta idea mendekorasi yang lebih menarik?

Apa kata anda cuba menggunakan bunga Pampas pula sebagai pilihan bunga hiasan yang terbaharu dalam ruang rumah anda. Pasti tampak lebih menarik!

Bagi anda yang tidak tahu bagaimana caranya untuk menghias atau mendekorasi bunga Pampas ini, jangan berasa bimbang kerana IMPIANA akan berkongsi cara-caranya bersama anda.

Ini juga kerana dalam segmen Buat Sendiri episod kali ini telah berkongsi idea cara hias bunga Pampas supaya tampak lebih menarik. Anda boleh mempelajari caranya dengan menonton video penuh tersebut pada pautan di bawah;


Ingin Dekorasi Rumah Tampak Mewah? Gunakan Bekas Tisu Jenama Dari Kayangan Living, Gerenti Puas Hati!

Anda sudah berasa bosan dengan bekas tisu yang sedia ada di rumah anda? Atau anda masih mencari-cari aksesori dekorasi hiasan rumah yang tampak mewah dan lain daripada yang lain? Apa kata anda dapatkan bekas tisu istimewa ini keluaran jenama daripada Kayangan Living.

Nak tahu mengapa anda kena dapatkan bekas tisu ini? Lihat sahaja lah pada rekaan bentuk aksesori ini, sememangnya tampak mewah ala-ala kayangan gitu!

Untuk maklumat anda, struktur badan bekas tisu ini diperbuat daripada kepingan kristal jernih manakala bingkai daripada besi keluli tahan karat. Jadi tidak hairan lah mengapa bekas tisu keluaran jenama Kayangan Living ini tampak mewah.

Bukan sahaja tampak cantik, ia juga merupakan bekas tisu yang sangat berkualiti tinggi. Jadi, tunggu apa lagi, segera dapatkan bekas tisu jenama daripada Kayangan Living ini.

Air dekat stop cork meleleh je. Itu mungkin tanda getah di dalam stop cork dah rosak. Macam mana pula kalau pemulas patah? Tapi, macam mana nak tuka? perlu ke panggil kontraktor semata-mata nak tukar getah stop cork atau ganti yang baru?

Resepi buat baja cecair ni saya belajar dari kaedah JADAM dari Korea.

So far ni baja utama yang saya pakai kerap disamping sekali sekala letak baja tinja kambing.
Hasil dia Alhamdulillah sangat subur. Dengan izin Allah swt. Kos dia hampir RM0. Hanya kos beli tong tu je, kalau pakai tong sedia ada, kira zero cost la ni.

1. Air hujan (Kalau takda, air paip boleh tapi biarkan dalam 3 4 hari dulu sebelum buat baja ni.)
2. Leaf mold.
– Pergi cari memana pokok besar yang bawah pokok tu banyak daun kering gugur, lagi tebal daun kering terkumpul situ, lagi bagus.
– Cari satu spot, tolak daun2 kering tu ke tepi. Akan nampak ada 1st layer tanah yang warna gelap kehitaman.
– Ambil lah dalam dua genggam tanah gelap tu, itulah namanya Leaf Mold.
3. Rumput liar yang ada sekitar rumah atau mana-mana, kalau mesin, rumput tu jangan buang. (Apa jenis rumput liar pun takpa.)

1. Ambil satu tong, tong ni terpulang lah janji ada penutup. Tong cat besar pun boleh. Tapi kalau kita nak pakai lama, pergi kedai hardware dan tanya ada tak tong terpakai warna biru ni. Saya beli dalam RM45 rasanya hari tu.
2. Penuhkan 2/3 dari tong tu dengan rumput liar tadi. Padatkan ke dalam tong tu.
3. Penuhkan tong tu dengan air hujan tadi sampai penuh ke atas dan tutup semua rumput liar tu.
4. Masukkan dua genggam Leaf Mold tadi dalam tong, biar tanah tu tenggelam dalam air tu.
5. Tutup dan biarkan at least 2 minggu dalam tong tu.
6. Lepas 2 minggu, boleh start pakai. Lagi lama peram, baja ni akan lagi kaw. Nak peram setahun pun takda masalah.

Awal-awal lepas peram, air baja ni memang busuk macam bau lepas banjir, tapi makin lama, bau dia akan makin kurang.

1. Ratio penggunaan dia adalah 1:100.
Maksudnya, setiap 1000 ml air, letak 10 ml je air baja ni. Kacau sebati.
– Boleh siram je kat apa-apa pokok seminggu sekali.
– Nak spray secara foliar kat daun pun boleh, tapi tapis lah dulu air baja tu sebab supaya spray tak tersumbat.
Kalau rasa 1:100 tak cukup padu, boleh pekatkan lagi hingga 1:50 (1000 ml air, 20 ml air baja).
Tapi mula dengan 1:100 dulu. Baru up kalau perlu.

Kalau baja ni nak habis dan nak tambah, just tambah lagi segenggam leaf mold dalam tong sama tu, penuhkan semula rumput liar dan air hujan tu. Tu je.

Kos nak buat baja ni rasanya kat tong tu je, lain-lain semua barang dari sekeliling je.
Bayangkan dengan baja sepenuh tong biru besar tu, pakai pula berapa ML je setiap kali pakai dan pokok memang subur insyaAllah, berapa lama dapat jimat kos baja?

Semoga bermanfaat. Semua kredit resepi baja ni (Jadam Liquid Fertilizer) ditujukan kepada pengasas JADAM dari Korea

Setiap tahun, pengusaha cat pasti akan melancarkan skim warna pilihan mereka. Pemilihan warna yang menjadi trend mereka kebiasaanya bergantung kepada persekitaran dan nasihat dari pakar warna.

Namun, berbeza buat pemilik cat terulung AkzoNobel Malaysia. Untuk tahun 2020 selari Tahun Baru Cina yang bakal tiba, AkzoNobel bekerja sama dengan salah seorang pakar fungshui Malaysia iaitu Master Kenny Hoo.

Kerjasama ini bagi merai Tahun Tikus yang dikatakan mempunyai Feng Shui baik sama ada dalam bidang ekonomi, percintaan dan sebagainya. Setelah kajian dari AkzoNobel dan Master Feng Shui dilakukan, rona Tranquil Dawn dipilih menjadi “color of the year” untuk brand cat DULUX

Selain Tranquil Dawn, bersamanya terdapat beberapa palate warna lain yang menjadi padanan bagi memastikan ruang di dalam kediaman anda terzahir melalui 4 objektif yang telah ditetapkan “Care”, “Play”, “Meaning” and “Creativity”.


9 Trik Bijak Dapat Elak Anda Peruntukkan Masa Membeli Barang Dapur Untuk Tempoh Lama

Memang tak dinafikan, tugas-tugas membeli barangan dapur memang menuntuk waktu yang agak lama. Nak beli 2 atau 3 barang sahaja, tapi selalu tersasar ke tempat lain nak-nak kalau anda membeli barang dapur di shopping mall. Silap-silap, barang yang tak dirancang dan tak terfikir nak beli lebih banyak dari yang diperlukan. Jadi, untuk mengelak perkara ini dari berlaku dan untuk memastikan proses membeli berjalan dengan lancar dan cepat, ini yang anda perlu lakukan.

Zaman informasi dihujung jari ni memang taka da masalah untuk anda dapatkan maklumat kedai mana yang buat promosi, barang apa yang ada promosi dan sebagainya. Ini salah satu cara supaya anda dapat menjimatkan duit ketika membeli belah.

Menyediakan senarai barang yang perlu dibeli bukan sahaja dapat mengelak anda dari lupa membeli barnag yang sepatutnya dan mengelak dari membeli barang yang tidak perlu, Malah ia banyak membantu untuk memendekkan masa anda membeli lebih-lebih lagi jika senarai barang yang di beli mengikut kategori. Nanti taka da lah anda tawaf kedai tu berkali-kali. Nanti nak beli kicap, dah pergi ke tempat sabun lupa pula nak beli sos cili. Dah kena patah balik.

Ini selalu mak-mak kena. Nak beli kicap sebotol, tapi bila ada anak-anak yang ikut tiba-tiba ada air kotak, jajan dan sebagainya. Tu tak apa lagi. Silap-silap, kena pau barang mainan lah pulak. Tu belum lagi ada memberontak sebab tak dpat apa yang dikehendaki. Bukan sahaja dnegan anak-anak, denagan rakan pon boleh ajdi, banyak je tempat nak disinggah padahal tujuan asal nak pergi beli sabun sahaja.

Menurut penis kewangan Brad Hines, rakan anda akan menyebabkan proses membeli sebotol kicap mengambil masa lebih lama kerana ia akan mempengaruhi keputusan anda. Nanti adalah idea-idea yang diberi.

Jadikan salah satu kedai runcit berhampiran dengan rumah anda sebagai tempat kegemaran. Dengan secara tidak langsung, anda tahu mana arah nak dituju untuk mendapatkan barang yang diperlukan. Nanti tak ada lah tercari-cari stsu asyik nak bertanya kepada juru jual.

Bila kerap ke kedai yang sama, mesti ada pekerja kedia mula bermesra dengan anda. Paling tidak tegur bertanya khabar. Apa kata, anda jadikan pekerja tersebut sebagai rakan, nanti jika ada kecemasan dan keperluan, pekrja tersebut boleh lah bantu

Dari awal merancang nak beli sekotak santan, sebungkus sawi, dan sekotak sabun sahaja. Tapi sesampainya di kedai malas nak gunakan bakul sebab nanti berat. Jadi troli atau push cart sentiasa menjadi pilihan anda. Jadi bila ada banyak ruang yang kosong di dalam troli tu, ia lebih menggalakkan anda untuk mengisi rongga yang ada. Jadi, sebaiknya selagi boleh dipegang atau muat bakul, tak perlu ambil troli

Tak perlu semata-mata nak kejar murah, pergi jauh untuk mendapatkan barang runcit. Hasilnya sama sahaja. Tambahan, bila dah jauh-jauh pergi tu, balik penat pula. Melainkan tiada kedai runcit yang bagus di sekitar kediaman anda.

Tiba-tiba nak tukar jenama lain pula. Dah mengambil masa untuk and abaca label dan meneliti kandungan. Untuk ambil keputusan pun perlu masa juga. Jadi, tugas membeli-belah anda bertambah lama. Sebab itu, sebaiknya gunakan produk dari jenama yang sama pernah anda gunakan. Nak baca maklumat kandungan semua, boleh baca dalam internet review pengguna.

Hadkan pembelian barang-barang sejuk beku hanya sebulan sekali sahaja. Nanti taka da lah terbabas-babas atau lupa. Asyiklah beli barang makanan sejuk beku sedangkan dalam peti ais tu banyak lagi stoknya. Jadualkan pembelian barang sejuk beku pada waktu anda membeli belah barang runcit secara major sebulan sekali. Nanti, trip berikutnya akan lebih cepat dan mudah seba anda dah elak bahagian sejuk beku

Peribahasa ini sangat sinonim dengan kehidupan kita seharian kan. Ini bermakna ceruk mana pun kita duduk, selagi ada sumber makanan, semut akan datang. Plastik makanan nak-nak gula yang belum buka pun semut boleh masuk.

Kita pun beli lah bekas kedap udara yang mahal-mahal untuk simpan gula. Tiba-tiba terlupa nak tutup pulak kan.. dah ada road tour baru untuk semut. Macam-macam produk dah digunakan untuk mencegah dan menghapuskan semut. tetapi masih tidak berjaya. Kenapa perkara ini berlaku?

1. Semut dapat kesan sisa makanan terutamanya gula walaupun saiz nya hanya sebesar habuk.

2. Semut akan merembeskan bahan kimia untuk satu perjalanan yang baru. Jadi apabila ada makanan yang di kesan, semut akan pulang ke sarang dan inform koloni dia. Nanti ramai-ramai semut ke tempat makanan yang baru dijumpai tadi dengan menggunakan laluan yang telah ditinggalkan kesan kimia.

3. Anda tak musnah atau ambil tindakan terhadap semut yang kelihatan berseekoran. Tahu tak, sebenarnya mereka sedang mencari makanan baru untuk dijamu koloni. lain kali. musnahkan segera.

4. Segera musnahkan koloni semut yang dijumpai. Kalau tidak, jumlah koloni bakal berkembang biak pulak kalau tindakkan segera tak diambil.

Untuk membanteras semut di dalam rumah, anda boleh cuba resepi yang dikongsikan oleh yatieimra di Facebooknya

Bahan-bahan:

¼ cawan cuka putih
1¼ cawan air paip
1-2 sudu makan sabun pencuci pinggan

Cara-cara:
Campurkan semua bahan, masuk dalam botol spray.

Cara menggunakan spray:

1. Spray di kawasan laluan semut secara kerap. Memang lepas spray, kimia yang dihasilkan oleh semut akan hilang, tapi semut akan hasilkan laluan lain.

2. Membersihkan sisa makanan tumpah. Cuka boleh hilangkan bau ‘manis’ gula, gabungan cuka & sabun pulak menanggalkan minyak.

3. Jadikan semburan untuk mencuci dapur seleaps amsak.

4. Bersihkan kulat/kulapuk pada dinding/perabot. Spray & lap je (boleh tambah cuka kalau kulat tebal sangat).

5. Spray secara konsisten untuk hapuskan rumput liar di halaman rumah (untuk kesan yang lebih cepat, tambah sukatan cuka ½ cawan lagi. Kalau pekat sangat bukan setakat rumput, tanaman pn boleh mati kalau terkena)

6. Boleh juga digunakan untuk mop lantai. Boleh cairkan lagi dengan tambah 5 lagi bahagian air. Boleh tambah pencuci lantai kalau nak wangi. Gandakan sukatan untuk kuantiti yang banyak & gunakan air panas untuk lebih efektif.

Sumber: https://www.facebook.com/yatieimr

Bina kabinet dapur perlulah ambil tahu 10 perkara ini agar anda mendapat dapur idaman.

Ramai di antara kita mempunyai masalah dapur bersaiz kecil dan tidak tahu bagaimanakah untuk design dapur agar mampu kelihatan luas dan dapat mengisi pelbagai keperluan peralatan dapur kita. Ini checklist yang mampu membantu anda untuk bina kabinet dapur dengan lebih baik.

Pastikan pelan lantai anda cukup untuk ruang kabinet yang dirancang. Adakala kita terlalu bercita-cita tinggi sehingga, angan-angan melebihi realiti. Senaraikan apa yang anda perlu dari sebuah dapur. Bukan yang anda mahu. Ini termasuklah ruang untuk dapur basah dan dapur kering.

Di sesetengah pelan lantai, ruang mencuci juga sebahagian daripada dapur basah. Jadi saliran air masuk dan keluar perlu anda tahu. Begitu juga jika membuat pengubah suaian. Jangan alpa mengenai aliran udara  masuk dan keluar kerana ia merupakan faktor keselamatan yang sangat penting. Malah anda yang kidal juga perlu memberi tahu pereka agar lokasi memasak anda tidak menjadikan anda kekok di dapur.

Benar bila bercakap soal dapur, siapa yang tidak mahu sebuah dapur yang mewah dan cantik. Di bina kabinet dapur dengan material paling unggul. Namun kita perlu berpijak di bumi nyata. Tidak salah kita memilih material yang kurang mahal tetapi nampak cantik dan serasi pula dengan konsep kediaman. Cuma, jangan malas bertanya kepada kontraktor anda kelebihan dan kelemahan material yang anda pilih.

Jadi dengan ini memudahkan anda untuk menjaga material tersebut sebaik mungkin. Malah jika bijak menjaga ia bukan sahaja tahan lama malah kekal cantik. Biar pun anda memiliki kemasan atau material dapur yang bagus, namun itu tidak bermakna anda bebas mengabaikan dapur anda. Jika permukaan dapur anda sudah kusam, tidak mengapa jika anda menghabiskan masa sekitar dua hari hanya untuk mencanai permukaannya agar kembali bersinar.

Bila mereka bentuk sebuah kabinet , kita boleh merancang rekaan kabinet yang kita mahu. Apakah perkakas dapur yang banyak dalam koleksi. Adakah periuk besar atau koleksi set teh mahu pun spatula yang banyak. Jadi anda boleh menempatkan segala perkakas ini dengan kemas dan tersusun rapi.

Ada kabinet dapur yang direka sehingga aras 7’ tinggi sahaja , tetapi ada juga tuan rumah yang mahu kabinetnya tinggi sampai mencecah aras siling. Jadi ia lebih kemas menutupi keseluruhan dinding. Malah kini pereka juga berkongsi idea dengan rekaan dapur terselindung terutama di kediaman ruang terhad. Dapur dilengkapkan dengan pintu berpangsi dan boleh ditutup jika tidak digunakan. Jadi ruang yang sempit ini nampak cantik, kemas dan tidak mengganggu aktiviti lain.

Kita acap kali mengimpikan sebuah dapur yang sempurna, sama seperti di dalam iklan. Namun realitinya kita terpaksa berhadapan dengan ruang yang ada  di kediaman sendiri dan fitrah diri kita sendiri. Ragam kita apabila di sebuah dapur. Gerak kerja kita dan bagaimana boleh kita memanipulasi sebuah dapur.

Ada di antara kita lebih senang memasak sahaja di dapur dan mempunyai kamar membasuh sendiri  atau pun ruang membasuh. Ada juga yang suka menggabung  semua aktiviti  yang memasak, menggosok baju dan membasuh  baju di ruang dapur.  Jadi anda perlu tahu bagaimana susunan semua peralatan ini agar memudahkan kerja anda di dapur dengan fitrah diri anda terutama jika anda seorang kidal atau kurang upaya.

Sesebuah rekaan dapur. Ini merupakan antara langkah yang penting. Anda perlu tahu kemasan yang paling sesuai dengan dapur anda. Baik dari segi harga mahu pun gaya hidup anda. Adakah anda suka memasak atau tidak. Begitu juga adakah anda jenis yang agak comot bekerja atau seorang yang cermat.

Kemasan memainkan peranan yang sangat penting dalam memberi nilai estetika kepada sesebuah konsep dapur. Sama ada  legap, high gloss, matte, berkaca kabut  dan lain-lain, kemasan ini membentuk karakter yang tersendiri. Ada di antara kemasan ini mudah dibersihkan atau juga yang akan meninggalkan kesan jika tidak dicuci berkali-kali. Anda malas atau rajin, tepuk dada tanya selera.

Ia bagaikan aksesori kepada rekaan dapur. Malah ia juga membentuk sesebuah karakter dapur. Daripada klasik ke moden, ia memberi nilai estetika yang berbeza dan harganya juga berbeza. Jadi fahamkan dengan betul apakah konsep dapur anda dan keserasiannya dengan tombol pintu kabinet anda. Ada juga pintu yang tidak memerlukan tombol dan direka begitu sofistikated dengan menggunakan tekanan jari.

Fahami pelan lantai dapur anda. Adakah ia gelap atau terang? Adakah anda memerlukan langsir nipis atau langsir senteng atau lebih sesuai bidai? Adakah anda memerlukan pencahayaan di bawah kabinet atas ? Adakah anda memerlukan pencahayaan lebih kerana warna kabinetnya gelap? Adakah kabinet anda juga memerlukan pencahayaan struktur yang ditempatkan di dalam kerana menggunakan kaca kabut?

Jika anda mahu melaram dapur kering anda, mungkin boleh ditambah down light atau halogen . Jadi rekaan istimewa dapur kering anda lebih menarik dan menyerlahkan ruang utama kediaman. Namun jika sekadar untuk membuat kerja-kerja dapur, pencahayaan asas sudah memadai.

Permukaan yang dimaksudkan adalah permukaan kaunter dapur anda. Adakah ia diperbuat daripada bahan padu, tahan lasak atau sekadar kayu mampat yang lebih murah. Kini terdapat beberapa permukaan yang lebih tahan lasak, mudah dibersihkan dan menyenangkan apabila disentuh. Ia merupakan satu permainan psikologi pada deria sentuhan kita.

Malah anda sendiri perlu bijak memilih warna material permukaan kaunter dapur anda agar lebih hidup dan menyenangkan. Jangan pula hanya kerana dapur anda hitam , habis sampai permukaan kaunter anda dihias dengan rona hitam. Tidakkah ia bahaya semasa memasak? Padanan seumpama ini juga perlu anda belek berkali-kali dengan kabinet dan kelengkapan lain agar tidak nampak asing dan canggung apabila siap kelak.

Tiada lain yang cukup indah pada sebuah dapur selain aksesori yang menarik. Bekas gila, garam, segala rempah ratus. Begitu juga pengisar makanan , ketuhar dan lain-lain lagi. Bukan sekadar pelengkap gaya tetapi menyerikan dapur anda. Pengeluar perkakas dapur juga banyak yang menyediakan rekaan ranggi untuk menghidupkan dapur para pengguna. Malah kebanyakan kelengkapan elektronik dan manual disempurnakan dengan rekaan kreatif pelbagai warna agar serasi dengan pilihan warna dapur idaman anda.

Belek juga permukaannya. Adakah sesuai dengan diri anda. Berkilau mungkin cantik namun jika anda gemar memasak menggunakan minyak yang banyak, ia mungkin memberi pengaruh kepada kesan lantai dapur anda. Mungkin jubin seperti slate atau granit matte mahu pun terracota sesuai untuk mereka yang cemerkap dan berusia. Apa pun biarlah ia sepadan dengan tema rekaan anda dan mudah dibersihkan. Bina kabinet dapur anda dengan citarasa anda.


5 Langkah Mudah Untuk Pangkas Pokok Muda

Jangan takut untuk mencantas atau memangkas pokok dan tumbuhan renek di laman rumah anda. Hanya beberapa minit sahaja perlu diperuntukkan untuk memangkas softscape yang terdapat di halaman rumah supaya ia sentiasa berdaun lebat, berbunga dan sihat. Namun, kita sering mengabaikan dan tidak melakukan proses pemangkasan dengan betul dan secara berjadual. Ini disebabkan kita kurang terdedah kepada pengetahuan dan beranggapan kerja-kerja pemangkasan memerlukan peruntukan masa yang lama. Ada pula yang khuatir, jika pemangkasan dilakukan ia akan menyebabkan pokok tidak cantik dan mati. Hakikatnya, jika ia dilakukan secara berjadual dengan teknik yang betul, ia dapat membantu anda untuk memastikan laman rumah sentiasa rapi dan indah. Oleh itu, ikuti langkah-langkah dan tip yang telah disediakan untuk memastikan anda menguasai teknik pemangkasan yang betul.

Sebab untuk melakukan pemangkasan pokok muda

5 langkah untuk memangkas pokok muda

1. Buang bahagian yang telah rosak, mati atau hampir mati, kering dan berpenyakit. Pastikan silara pokok diperiksa rapi untuk mengenal pasti dahan atau ranting yang berpotensi menjadi ancaman kepada pokok.

2. Pilih leader (batang pokok utama) yang paling stabil dan kukuh. Untuk mendapatkan pokok yang cantik dan berkualiti, hanya sebatang leader yang diperlukan untuk menyokong keseluruhan struktur pokok. Jika terdapat lebih leader, pemangkasan leader yang tidak kukuh perlu dilakukan segera. Kenal pasti terlebih dahulu leader yang paling tegak dan kuat untuk dijadikan penyokong struktur pokok.

3. Pilih dahan rendah (lowest permanent branch) yang paling kukuh dan sesuai untuk membentuk kanopi pokok. Kenal pasti dahan pokok yang paling bawah yang mempunyai sambungan yang paling baik dan cantik dengan Ia seharusnya dijadikan sebagai dahan pokok pertama dan buangkan dahan lain berhampiran dengannya untuk memberi ruang kepada ranting dari dahan tersebut bergerak bebas. Diameter ideal untuk dahan pertama haruslah separuh dari ukuran leader tempat dahan tersebut bersambung.

4. Pilih dahan kedua (scaffold branch). Scaffold branch ialah dahan yang tumbuh selepas lowest permanent branch. Ia berfungsi membentuk keseluruhan kanopi pokok. Pastikan scaffold branch yang dipilih mempunyai sambungan baik dan ukuran diameternya tidak lebih dari setengah ukuran Jarak antara scaffold branch perlulah seragam sama ada secara vertikal atau kedudukan jejarinya di sekeliling leader. Jarak vertikal antara dahan haruslah 18 inci untuk pokok besar manakala 12 inci untuk pokok kecil. Jarak jejari setiap scaffold branch haruslah seimbang antara satu sama lain mengelilingi leader.

5. Pilih temporary branch di bahagian bawah lowest permanent branch. Sebahagian atau hampir semua ranting atau dahan kecil yang terdapat di bahagian lowest permanent branch boleh dikekalkan sebagai temporary branch. Ia merupakan dahan yang berdiameter tidak lebih 2 inci dan bersambung terus dengan  Temporary branch amat penting di awal pertumbuhan pokok muda kerana ia membantu membentuk batang pokok yang kuat ketika proses fotosintesis berlaku. Apabila pokok mula matang dan meninggi, temporary branch perlu dibuang atau ia perlu dicantas apabila ukuran diameternya mencecah 2 inci.

Tabur Garam Untuk Hasilkan Jambu Madu Cantik, Padat Dan Buahnya Besar. Jambu madu kalau lambat dibalut memang bila masak nanti, luar je cantik, tapi dalam nya ada penghuni. Tapi, nak layan balut buah jambu ni pun, jenuh juga. Nak-nak kalau pokok dah besar dan tinggi. Susah nak gapai.

Tapi Iffah Effa ada cara nak pastikan pokok jambu madu mengeluarkan hasil yang cantik dan sedapa macam beli dekat kedai.

Masalah orang kita bila tanam jambi dia biar pokok besar-besar. Lepas tu, susah nak kutip. Sayang buah jadi busuk. Dah lah nak dapatkan baka buah jambu yang baik dan cantik pun payah

Nak kongsi ilmu. Kalau salah, tolong tegur. Jambu saya ni tak pakai racun pun. tapi buah padan dan sedap. Ini yang saya lakukan:

1. Kalau pokok dah lama tapi tak berbuah, cara dia anda boleh guna garam kasar sedikt. Caranya, diri dekat pangkal pokok dan menghadap keluar.Tabur garam tadi menghadap kelur mengelilingi pangkal pokok (sebab akar dah bergerak jauh dari batang) Teknik ini juga sesuai digunakan ketika membaja pokok.

Garam tersebut bagi tujuan untuk tambah manis pada buah. Lagi pun, orang dulu-dulu selalu cakap, sebelum kau hidup, aku dah makan garam

2. Cantas poko. Jangan biarkan pokok terlalu tinggi. Tinggalkan pada ketinggian 10 kaki sahaja. Selebihnya, boleh cantas. Ia bagi tujuan untuk memudahkan anda menuai hasil dan membungkus buah

3. Ketika putik buah sebesar ukuran 20sen, boleh cepat balut buah dengan plastik atau kertas surat khabar. Jika menggunakan plastik, pastikan ada lubang air bagi mengelak air bertakung ketika hujan

4. tujua balut, supaya lalat buah tak rosakkan buah. Jika terdapat bintik hitam pada permukaan buah sebelum dibungkus, buangkan terus buah tersebut. Hanya pilih yang cantik sahaja.

5. Jika terdapat buah yang dah rosak atau jatuh ketanah, segera buang kan jauh-jauh atau bakar terus. Pastikan bawah pokok sentiasa kosong. Ini kerana, buah yang dah busuk mempunyai fangus. Hal ini akan mengundang ancaman kepada akar pokok pula.

6. Cantas dan kurangkan kuantiti daun pada pokok. Bila terlalu banyak buah, ia akan mengakibatkan hasil kurang

Apabila memasuki rumah baru, tidak kiralah rumah sewa atau rumah sendiri, sudah tentu kita mahu semuanya lengkap serba serbi.

Selain perabot di ruang tamu, set meja makan untuk dining area juga merupakan salah satu benda wajib ada didalam kediaman. Tetapi, ianya agak mahal bergantung pada kualiti.

Hanya dengan menggunakan meja bankuet dan beberapa bahan lain, meja makan yang hambar bertukar jadi lebih menarik! Jom kita lihat bagaimana Puan Nadia lakukan transformasi tersebut..

BAHAN YANG DIPERLUKAN
1. Spray putih
2. Kertas dinding (wallpaper)
3. Meja Bankuet
4. Kerusi Plastik

LANGKAH-LANGKAHNYA
1. Spray/ Cat terlebih dahulu kaki meja menggunakan spray putih
2. Setelah kering, mula tampal wallpaper pada permukaan meja
3. SIAP! dan boleh letakkan pada sudut yang sesuai

Pernahkah anda mendengar atau menggunakan lampu jenis kalimantang T5 & T8 di rumah anda. Jika anda ingin tahu sebenarnya terdapat dua jenis lampu kalimantang (Fluorescent Fitting) yang terdapat di pasaran dan sering digunakan secara meluas iaitu jenis T8 dan T5.

Lampu Kalimantang jenis T8 telah digunakan secara meluas terutama di premis kediaman sejak dari awal tahun 80-an. Cahaya yang dipancarkan pula ialah jenis cerah putih (daylight) atau kekuningan (warmlight).

Secara teknikalnya, lampu kalimantang jenis T5 adalah menggunakan ballast (choke) jenis elektronik dan lampu kalimantang jenis T8 pula menggunakan ballast (choke) jenis magnet (magnetic).

Walaubagaimanapun, kos lampu kalimantang jenis T5 adalah lebh mahal sekitar 25% sehingga 40% berbanding lampu kalimantang jenis T8 bergantung kepada jenis kualiti pembuatan dan pengeluar seperti Phillips, OSRAM, GEC dan sebagainya.

Perbezaan fizikal lampu T5 dan T8 ialah ianya lebih kecil kurus (slim) dan pastikan anda membaca label T5 atau T8 pada tiub lampu sebelum membelinya.

Oleh yang demikian, anda sebagai pengguna elektrik digallakkan untuk menggunakan lampu kalimantang dari jenis T5 bagi tujuan langkah-langkah penggunaan elektrik berhemah dan penjimatan penggunaan elektrik jangka panjang.


Sabun Power, Tanggalkan Daki dan Kotoran Degil Tanpa Perlu Menyental

Akhir-akhir ni, Impiana tengok ramai dok kongsi sabun A1 atau di panggil sabun power. Dengar katanya sabun ni banyak kegunaan dan harga nya tak mahal pun dalam RM 3 jer untuk 5 buku sabun. Tapi kegunaan yang paling menarik dan mesti mak-mak suka adalah apabila ia berupaya memutihkan dan menanggalkan daki-daki yang terdapat pada baju putih terutamanya pakaian sekolah.

Namun, ada caranya untuk anda gunakan sabun A1 ini bagi tujuan membasuh baju putih seperti yang dikongsikan oleh Zakiah Hassan

Bahan-bahannya:
Sabun A1 (beli kat kedai Eco) atau sabun cap kapak/buruh (ada di Mydin)
Sabun basuh baju (cecair atau serbuk)
Air
Mesin basuh (nak basuh tangan pun boleh)

Cara-caranya:
1. Lemparkan baju sekolah agama dulu ke dalam mesin basuh.

2. Bubuh sabun basuh biasa.

3. Setkan mesin dengan mode speedy soak (ikut jenis mesin basuh).

4. Bubuh air.

5. Masukkan suku biji sabun kuning ke dalam mesin basuh (nak sagat pun boleh).

6. Tenyehkan sabun kuning di leher baju kemeja, hujung lengan, poket..atau kesan kotoran yang lain. Lepas tu jangan lupa lempor dalam mesin.

7. Tutupkan mesin basuh.

8. Pergilah keluar berjimba dengan anak2 dan suami. Disarankan pergi shopping atau makan berat. Setakat minum cendol bawah pokok tak sempat siap.

9. Balik rumah dah siap.

10. Sidai lah baju putih tersebut sambil kembang hidung melihatkan kebersihannya.

Biarpun teknologi cat tanpa bau atau odorless telah diperkenalkan kepada umum, masih lagi yang merasakan cat menghasilkan bau kurang nyaman kepada ruang terutamanya sewaktu proses pengeringan. Malah, baki cat lama yang hendak digunakan semula juga mengeluarkan bau yang kurang nyaman. Bau cat yang keterlaluan mengakibatkan penghuni ruang merasa mual atau pening. Cuba tip di bawah dan nikmati rasa nyaman dalam ruang berwajah baru anda!

1. AIR & GARAM
Tinggalkan bekas campuran air garam dalam ruangan yang baru dicat dan biarkan selama beberapa jam, bau cat akan perlahan-lahan hilang.

2. JERUK & LEMON
Tinggalkan jeruk dalam bekas terbuka dan hirisan lemon di dalam ruang yang berbau cat, bau cat akan berkurang sedikit demi sedikit.

3. NENAS
Buah ini mampu menyerap aroma cat. Letakkan sejumlah nenas dalam ruangan dan bau cat akan berkurang dan menghasilkan bau segar.

4. SERBUK KOPI & VANILA
Campurkan serbuk kopi dan vanila ke dalam satu mangkuk, letakkan mangkuk tersebut di sudut-sudut ruang yang baru dicaat dan serbuk tersebut akan perlahan-lahan menyerap bau cat tersebut.

5. AIR CUKA
Sifat cuka yang masam akan meneutralkan bau cat. Caranya adalah dengan menuangkan cuka secukupnya ke dalam sebuah mangkuk, dan letakkan mangkuk tersebut ditengah ruangan yang baru dicat.

Memilih kemasan lantai bilik mandi adalah jauh berbeza dan lebih rumit berbanding pemilihan lantai pada ruangan yang lain dalam rumah. Salah satu faktor yang hanya terdapat di tandas ialah kuantiti air yang banyak. Jadi pemilihan material yang betul adalah amat penting kerana jika tersilap langkah, lantai anda akan mudah rosak dan tidak tahan lama. Selain itu, dari segi kos, ketahanan, rupa dan lain-lain isu keselamatan juga harus dipertimbangkan apabila memilih kemasan lantai bilik air anda. Jadi mari kita bandingkan bahan-bahan yang sesuai dijadikan kemasan dan lihat material yang mana satu paling sesuai digunakan pada bilik air agar lantai sentiasa selamat dan tahan lama.

JUBIN PORSELIN

Kalis-air, menarik dan kos efektif. Jubin porselin dilihat sebagai pilihan terbaik kerana keupayaan menyerap air dan juga sifat versatile bahan ini yang datang dengan pelbagai design dan saiz. Tetapi perlu berhati hati dengan jubin yang licin apabila basah. Lebih baik pilih jubin yang emempunyai permukaan matte ataupun bertekstur kasar untuk keselamatan.

VINYL

Dengan rupa yang agak menarik dan sifat praktikal, vinyl telah menjadi pilihan popular untuk lantai bilik mandi sejak kebelakangan ini. Sesetengah vinyl  juga amat mudah untuk dipasang hinggakan anda boleh DIY. Pelbagai saiz dan tekstur yang terdapat dipasaran juga memudahkan pengguna untuk membuat pilihat bersesuaian dengand tandas masing-masing.

BATUAN SEMULAJADI

Batuan semula jadi sebagai kemasan lantai di bilik air adalah pilihan yang menarik, tetapi hanya jika anda mampu. Terdapat beberapa masalah kelembapan dengan marmar, granit, batu kapur, dan pilihan lantai batu yang lain. Sifat batuan semula jadi yang keras, tahan lama serta memberi impak visual yang menarik dari segi estetika menjadikannya antara bahan yang mempunyai nilai jualan semula yang tinggi.

ENGINEERED WOOD (Kayu Komposit)

Kayu konvensional tidak akan dapat menahan kelembapan sehebat kayu yang berteknologi ini. Dengan asas dan lapisan papan lapis, ia dapat menyelesaikan isu yang sama disamping mempunyai rupa fizikal yang meyerupai kayu sebenar.

LAMINATE

Satu lagi pilihan yang hebat selain engineerd wood adalah lantai laminate yang mempunyai asas cip kayu yang dilapisi dengan kertas resin dengan pelbagai corak kayu. Selain tahan lama dan mampu tahan kelembapan, laminate juga amat mudah dibersihkan.

Nak beli rumah bukanlah mudah. Pelbagai dugaan yang bakal kita hadapi kalau silap langkah. Kewangan kita boleh sengsara dalam jangka masa yang panjang kalau tak bijak mengendalinya. Jom ambil tahu 5 perkara yang selalu dikait rapatkan bila nak beli rumah.

Memang betul. Kita perlukan paling kurang 10% untuk membayar pendahuluan bila nak membeli rumah nanti. Ramai yang tersilap bukan itu sahaja kos yang perlu kita tanggung, ada banyak lagi yang perlu kita ambil kira sepert ini.

Antara strategi yang anda boleh pasang adalah, sediakan duit sebanyak 15% (kalau mampu, kumpul hingga 20%) daripada harga jualan rumah yang nak dibeli tu.

Ini supaya anda boleh kumpul duit awal-awal untuk tanggung semua kos tambahan kat atas tadi. Ha! dah mula berfikir kan?

Tak salah kalau nak letak down payment yang lebih kalau ada duit simpanan lebih. Masalahnya, ramai yang buat ni takde simpanan yang mencukupi.

Betul. Bila kita bayar down payment yang tinggi, kita boleh kurangkan jumlah ansuran yang wajib dibayar setiap bulan. Tapi tak guna kalau simpanan yang ada tak banyak mana.

Bayangkan. Lepas beli rumah nanti, mesti anda nak beli perabot atau buat renovation untuk cantikkan rumah.

Lebih selamat anda bayar down payment yang perlu, dan gunakan duit lebihan tu (lepas dah tolak semua kos yang perlu untuk cantikkan rumah) sebagai simpanan kecemasan.

Berfikir panjang sebelum melakukan sesuatu yang mungkin buatkan anda gigit jari.

Jika anda gunakan selain daripada pinjaman fleksi (flexi home loan), bayar lebih setiap bulan mungkin satu tindakan yang tak berikan banyak untung. Tambahan pula kalau loan anda ada lock-in period.

Kalau habis bayar sebelum tempoh yang dah ditetapkan bank, anda terpaksa bayar penalti. Jadi renung-renungkan part ni ye.

Macam yang anda sedia maklum, refinance (pembiayaan semula) adalah satu tindakan mengambil loan rumah yang baru, untuk membayar hutang sedia ada sepenuhnya.

Dengan membuat refinancing, anda boleh kurangkan jumlah ansuran bulanan dengan ketara. Tapi, ia juga mungkin akan beri kesan buruk kat kewangan anda.

Jika anda nak buat ni, penting untuk mempertimbangkan kadar faedah pinjaman sedia ada dengan kadar faedah loan baru (yang anda nak apply).

Ada potensi yang kadar faedah mungkin rendah untuk tahun pertama. Tapi akan meningkat lebih tinggi pada tahun berikutnya.

Sentiasa dapatkan maklumat lanjut tentang ini sebelum anda buat sebarang keputusan muktamad.

Siapa macam ni, rasa diri tu masih muda dan nak bersuka ria dulu. Malas nak fikir beban. Sampai bila nak menyewa tak ada rumah sendiri. Pasti ke boleh simpan duit bila tua boleh beli rumah?

Walaupun kenyataan tadi ada kebenarannya, tapi lagi bahaya kalau orang muda tak pernah ada sebarang rekod hutang langsung.

Lagi-lagi kalau mereka benar-benar mampu daripada segi pendapatan untuk beli rumah.

Kalau anda lambat buat loan rumah, anda punya tempoh pembayaran akan jadi lebih singkat. Sanggup ke anda bayar jumlah ansuran rumah yang lebih tinggi?


Ubahsuai Rumah Tanpa Kelulusan PBT, Wajar Atau Tidak Dirobohkan?

Tidak dinafikan, ada segelintir pemilik rumah tidak menghantar permohonan pelan pembangunan daripada Pihak Berkuasa Tempatan (PBT) bagi mendapatkan kelulusan sebelum melakukan pengubahsuaian baru di kediaman.

Tindakan sedemikian nyata akan memberi kesan buruk kepada pemilik rumah sekiranya memilih jalan pintas melakukan pengubahsuaian rumah tanpa mengikut syarat kelulusan yang ditetapkan oleh pihak kerajaan.

Jadi, dalam episod Tour Impiana Sembang Dekor bersama Bank Islam kali ini telah mengupas dan membincangkan topik ‘Berputih Mata Bila Rumah Kena Roboh, Nak Salahkan Siapa?’ bersama penonton.

Menerusi perkongsian bersama tetamu jemputan, pereka dalaman Encik Mohd Nizar Manaf menegaskan ada beberapa langkah serta perancangan yang perlu dilakukan oleh pemilik rumah sebelum memulakan pengubahusaian rumah.

“Apa yang saya boleh cakap fasal rumah kena roboh ni adalah kerana pemilik rumah tidak mendapat kelulusan daripada Pihak Berkuasa Tempatan (PBT).

“Mungkin ada sesetengah pemilik rumah yang terlalu ghairah untuk melakukan sesuatu pengubahsuaian baru sehingga terlupa ada beberapa langkah penting yang perlu diambil,” katanya.

Menurut Encik Nizar, langkah pertama yang perlu dilakukan oleh pemilik rumah adalah untuk mendapatkan kelulusan pelan pembangunan daripada PBT di pejabat majlis daerah sebelum memulakan pengubahsuaian kediaman.

“Pemilik rumah kena dapatkan pelan pembangunan untuk rumah mereka dan permohonan tersebut perlu dihantar kepada PBT di pejabat majlis daerah mengikut lokasi kawasan rumah masing-masing,” jelasnya.

Katanya lagi, pemilik rumah juga kini boleh mendapatkan bantuan dan khidmat daripada arkitek yang bertauliah sekiranya mahu mendapatkan kelulusan PBT sebelum melakukan pengubahusaian rumah.

“Sekarang kita sudah ada ‘one stop centre’ yang mana anda boleh menghantar permohonan kepada arkitek yang bertauliah, dapatkan khidmat mereka.

“Mereka akan bantu supaya permohonan pengubahsuaian rumah dapat diluluskan oleh PBT,” katanya lagi.

Jadi, adakah wajar rumah yang telah diubahsuai tanpa mendapatkan kelulusan PBT ini dirobohkan oleh pihak berkuasa? Ketahui jawapannya dengan menonton episod penuh Tour Impiana Sembang Dekor bersama Bank Islam dibawah;

Jangan lepaskan peluang merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!

Tip Pulang Ke Kampung Bersama Kucing Dengan Tenang . Mesti ramai yang merancang nak balik beraya ke kampung tahun ni untuk tempoh yang lama. Almaklumlah, tahun ni meruapakan raya pembalasan selepas 2 hatun kita dalam pendemik.

Tapi, bagi pemilik si bulus untuk meninggalkan kucing anda untuk tempoh lebih dari 3 hari agak suakr. Jadi, ramai yang memilih untuk hantar “bording”. Tapi, bording pun bolah tahan harganya. Makanya, tarpaksa di bawa pulang ke kampung sekali.

Oleh itu, bagi memastikan kucing anda tidak tertekan dan selesa sepanjang perjalanan pulang ke kampung, lakukan 9 perkara ni

Mulakan dengan membawa kucing anda masuk ke dalam kereta sebelum rancangan perjalanan anda. Duduk di kerusi belakang bersama-sama dan bawa bersama beberapa treats dan snek untuk kucing anda kemudian belai dan memberus mereka.

Beri peluang untuk kucing anda menghidu dan meneroka seluruh kereta. Kemudia bawa carrier mereka dan letakkan di mana yang ingin anda letak semasa dalam perjalanan.

Mainkan muzik yang menenangkan. Mungkin membawa kucing anda berjalan-jalan di sekitar, bawa kereta dengan perlahan dan cermat supaya kucing anda membiasakan diri dengan pergerakan jadi anda boleh melihat bagaimana respon kucing anda apabila berada di dalam kereta.

Jika kucing anda tidak merespon dengan bagus dengan cubaan pemanduan anda, anda boleh berbincang dengan veterinar anda mengenai rawatan untuk kegelisahan atau motion sickness.

Veterinar anda mungkin ada beberapa pilihan yang dapat membantu menenangkan kucing anda sepanjang perjalanan.

Berikan makan dan air kepada kucing anda sebelum memulakan perjalanan. Beri masa kucing membuang najis dan kencing selepas makan dan minum.

Jika kucing anda mudah mengalami motion sickness, berikan hanya sedikit kuantiti makanan.

NOTA: Jika kucing anda mudah menjadi sakit di dalam kereta, lebih baik puasakan kucing anda 8 jam sebelum memulakan perjalanan. Anda juga mungkin mahu berbincang dengan veterinar anda.

Tidak selamat sekiranya anda membiarkan kucing anda bebas bergerak di dalam kereta. Kucing anda mungkin duduk di bawah pedal dan menyukarkan pemanduan anda.

Carrier memberikan ruang yang selamat, sunyi untuk kucing anda yang dapat membantu kegelisahan yang mungkin kucing anda alami.

Sentiasa bersedia dengan tuala serta lapik khas untuk membersihkan ‘kemalangan’ kencing dan najis yang akan berlaku. Pastikan juga anda membawa beberapa plastik sampah.

Pin lokasi perhentian sepanjang perjalanan anda supaya anda dapat berhenti untuk memberi makan dan minum kucing anda dan berpeluang untuk menggunakan kotak pasir setiap dua ke tiga jam

Idea yang bagus untuk membawa beberapa mainan yang baru dan menarik perhatian kucing anda jadi kucing anda dapat bermain sepanjang perjalanan. Ini boleh membantu kucing anda leka dan gembira.

Haiwan peliharaan kita juga selalunya merasakan apa yang kita rasa. Kucing kita juga akan merindui rumah semasa dalam perjalanan.

Bawa baju lama yang anda pernah pakai, selimut kegemaran mereka di dalam carrier mereka supaya mereka sentiasa mengigati rumah mereka.

Bau-bau seperti ini dapat menjadikan suasana di dalam kereta seperti di dalam runah, mengurangkan kegelisahan kucing anda.

Ini tidak semestinya sewaktu membawa kucing juga, pada bila-bila masa kita disarankan memandu dengan selamat.
Muzik yang kuat dan berhenti secara tiba-tiba akan menjadikan perjalanan ini lebih tekanan kepada kucing. Jadi bawa kereta slow dan steady, serta pasang muzik yang menenangkan.

Pelbagai jenis pokok sebenarnya sesuai di jadikan bonsai. Tidak terkecuali pokok kelapa, anggur dan sebagainya. Sebelum ini, IMPIANA pernah kongsikan cara untuk hasilkan pokok kelapa bonsai. Kali ini, apa kata kita cuba bonsaikan pokok betik pula.

Namun, betik bonsai tidak lah hasilnya begitu artistik berbanding pokok bonsai yang lain. Namun, hasilnya memang unik.

Jom tonton video yang disediakan:

Pasti anda teringin hendak memiliki bilik air yang bersih seperti hotel. Namun kamar mandi anda sentiasa basah dan lembab, kadangkala ia menghadirkan bau yang kurang menyenangkan. Malu dengan tetamu yang berkunjung dan ingin menggunakan tandas, pasti mereka menilai tahap penjagaan kebersihan kediaman anda.

Tahukah anda antara rahsia utama untuk bilik air kekal bersih dan tidak berbau adalah anda perlu pastikan bilik air anda sentiasa kering. Hal ini kerana bilik air yang sentiasa basah atau lembap akan mempercepatkan proses ia menjadi kotor akibat daripada aktiviti pembiakan pelbagai organisma mikro yang boleh menyebabkan bau yang tidak menyenangkan.

Antara bahan yang dapat membantu kamar mandi anda sentiasa kering dan bersih adalah seperti berikut;-

1. Bidai atau Langsir
Bidai atau langsir mandian juga perlu dipasang bagi mengelak air ke serata tempat. Pilihlah bidai yang diperbuat daripada material kalis air dan mudah dipasang serta ditukar.

2. Arang
Letakkan arang di bilik mandi anda. Anda boleh meletakkan ia di sudut sinki dan hias ia bersama beberapa aksesori lain. Arang mampu menyerap bau busuk yang kurang enak di bilik mandi anda.Ia akan kekalkan bau neutral pada kamar mandi.

3. Alas kaki
Letakkan alas kaki pada muka pintu bilik air. Ia supaya bilik air anda kekal kering dan bersih apabila anda keluar masuk ke dalam bilik air.

4. Lubang Udara
Apa yang penting adalah pastikan bilik air anda mempunyai lubang udara.